Patutlah Muntah Ikan Paus Mahal Sangat, Rupanya Ini Kegunaannya!

Baru-baru ini, negara kita juga digemparkan dengan berita seorang wanita dari Marang, Terengganu yang dipercayai terjumpa muntah ikan paus.
Penemuan yang sangat jarang dilaporkan di negara ini cukup mengejutkan ramai orang dan jika muntah ikan paus tersebut disahkan tulen, wanita tersebut boleh menerima wang yang sangat-sangat lumayan hasil jualan muntah ikan paus tersebut.

Kredit Foto : utusan.com.my

Tahukah anda, pada tahun 2020, seorang nelayan Thailand dikatakan mempunyai harapan yang tinggi untuk bergelar jutawan apabila menemui ketulan besar muntah ikan paus di tepian pantai.

Muntah ikan paus yang ditemui mencatatkan berat 100 kg dengan nilai £2.4 million (RM 13 juta).
Sejak kejadian tersebut, ramai yang mula ingin tahu apakah keistimewaan muntah ikan paus ini dan mengapakah harganya sangat mahal ?

Kredit Foto : newsy-today.com
Apa Sebenarnya Muntah Ikan Paus?
Muntah ikan paus terhasil daripada rembesan hempedu yang masuk ke dalam sistem penghadaman bagi melindungi usus daripada makanan atau benda asing yang termasuk ke dalam perut.
Disebabkan ia sangat sukar dijumpai secara semulajadi, ia mempunyai nilainya yang cukup tinggi.
Persoalannya, bagaimanakah rupa muntah ikan paus yang sedang sibuk diperkatakan sekarang?
Ambergris berwarna kelabu atau kehitaman kusam.
Walaupun sekali pandang rupanya seperti ketulan batu, ia mudah terbakar dan berlilin.

Sumber infografik : bernama.com
Menurut Ambergris Connect, nilai harga muntah ikan paus atau ambergris ini bergantung kepada kualiti dan warnanya.

Ambergris putih – paling berharga dan merupakan gred paling matang, boleh dijual apda $25 segram
Ambergris coklat – boleh dijual pada harga $23 segram
Ambergris hitam – gred paling ‘muda’ – boleh dijual pada harga $20 segram

Bagaimana Cara Untuk Menguji Ketulenan Muntah Ikan Paus ?
Biasanya orang yang menemui ketulan misteri seakan ambergris akan membakar permukaan ketulan besar tersebut menggunakan lighter.
Apabila melihatkan permukaan ketulan tersebut mencair dan mengeluarkan bau musky, memang besarlah harapan sesiapa yang menemukan ambergris pada ketika itu untuk menjana wang lumayan.
Namun, membakar permukaan ketulan tersebut sahaja tidak memadai bagi mengesahkan ketulenan muntah ikan paus.
Bagi mengesahkan nilai dan kesahihan ambergris, ia perlulah diperiksa oleh penyelidik bertauliah.
Bukan sebarangan orang yang boleh sahihkan ketulenan ambergris tau.
Di Malaysia, Universiti Malaysia Terengganu (UMT) merupakan satu-satunya universiti yang boleh mengesahkan ketulenan ambergris.
Ambergris yang ditemui akan diselidik oleh Pusat Perkhidmatan Penyelidikan & Lapangan (PPPL UMT) serta dibantu oleh pakar dari Fakulti Sains & Sekitaran Marin UMT dengan kerjasama Universiti Plymouth, England.
Menurut pengarah PPPL UMT, Prof Madya Dr Hasrizal Shaari, setakat ini, pihak mereka telah menerima sebanyak 18 sampel yang dipercayai ambergris yang dijumpai di perairan negara. Namun, semua sampel yang ditemui tidak mempunyai harga di pasaran.

Kredit Foto : Harian Metro
Komposisi & Kegunaan Muntah Ikan Paus
Ambrein yang merupakan komponen utama muntah ikan paus merupakan sejenis sebatian alkohol yang didapati daripada ambergris.
Ia digunakan dalam industri pembuatan minyak wangi sebagai agen yang membantu haruman minyak wangi kekal lebih lama.
Sampel yang diuji perlulah menjalani pelbagai ujian dan saringan kompleks sebelum ia disahkan ketulenannya.
Ambergris yang bernilai perlulah memiliki 3 bahan aktif utama dengan peratusan tertentu iaitu :
Ambrein (25-45%)
Epicoprosterol (30-40%)
Coprostanone (3-4%)
Harganya boleh mencecah ribuan ringgit sekilo kerana ia sangat jarang ditemui.
Disebabkan nilai tinggi muntah paus, ia juga sering dikenali sebagai floating gold atau emas terapung.
Ia juga biasanya digantikan dengan bahan sintetik yang dinamakan ambroksida.
Boleh rujuk video di bawah oleh Business Insider untuk info lanjut:

Baca juga: Petua Hilangkan Sakit Gigi Guna Bawang Putih & Garam. Simple & Menjadi!
Patutlah Ia Sangat Berharga!
Begitu rare sekali penemuan ambergris ni kan?
Sehingga ke hari ini, belum ada lagi rakyat Malaysia yang berjaya menjadi jutawan segera dek penemuan muntah ikan paus di negara ini.
Jadi, untunglah kalau siapa yang dapat jumpa dan disahkan tulen tu!

Sumber rujukan :

UMT Tawar Kepakaran Sahkan Ketulenan Muntah Ikan Paus : https://www.hmetro.com.my/mutakhir/2021/12/788405/umt-tawar-kepakaran-sahkan-ketulenan-muntah-ikan-paus
What is Ambergris ? : https://www.google.com/amp/s/www.thesun.co.uk/news/15126340/what-ambergris-whats-its-value/amp/
AMBERGRIS: WHALE VOMIT – WORTH MORE THAN ITS WEIGHT IN GOLD : https://forscubadivers.com/marine-life-for-divers/ambergris-whale-vomit-worth-more-than-its-weight-in-gold/


Muntah Setiap Kali Makan, Hanis Zalikha Kongsi Tips Jika Anda Alami ‘Morning Sickness’ Teruk

Morning sickness adalah situasi yang seringkali dialami oleh ibu mengandung. Antara simptom yang berlaku adalah rasa loya, muntah selepas makan dan selalu letih. Situasi ini juga dialami oleh selebriti terkenal Hanis Zalikha dan beliau juga berkongsi di laman Instagramnya mengenai morning sickness. Boleh dijadikan amalan juga tips kesihatan yang dikongsikan oleh beliau.
SETIAP HARI MUNTAH, HAMPIR SETIAP KALI MAKAN

Baru lepas muntah satu hidangan complete makan malam. Orang kata macam mana nak tau gaya kita waktu mengandung, tengok mak kita selalunya. Kalau mak kita jenis memang takde morning sickness (loya & muntah-muntah) waktu pregnant insyaAllah, kita pun takde. Bila tanya Mama, Mama kata untuk tujuh-tujuh orang anak dia, semua pregnancy memang dia loya dan muntah-muntah. Omg help.

Waktu mengandungkan Yusuf dulu, my morning sickness teruk ya amat, everyday muntah, hampir setiap kali makan, sehingga 9bulan masih muntah. Cuma reda sikit je time second trimester. Tapi kita kena kuat semangat. Mommynis nak pesan kat semua ibu ibu senasib kat luar sana, kita kena kuat semangat. Makan jugak walaupun kita tau kita akan muntah balik. Jaga waktu makan. Ikhtiharkan nak masukkan zat dalam badan. Sebab walaupun Mommynis muntah-muntah macam apa tah, Yusuf tetap mok masa lahir. Adalah tu zat2 yang sempat terserap. Allah tahu kita usaha buat yang terbaik untuk kandungan kita. Folic acid jangan miss. Masa masuk second trimester dah start minum kolagen untuk zat-zat buah-buahan & makanan sunnah. Lepas tu obimin.

ASID FOLIC JANGAN LUPA

Minta tolong suami atau sesiapa yang mampu bantu kita ingatkan waktu makan. Sebab macam sekarang ni selalu lupa waktu makan sebab uruskan anak dan kerja kan. Bila perut kosong ya Allah, takde isi nak muntah pun tetap muntah. Sampai terkeluar acid perut yang hijau. Orang yang tak lalui morning sickness kadang-kadang susah nak faham. Sesetengah ibu yang diberikan peluang menghadapinya sampai rasa: beranak okay, pantang okay, breastfeeding okay, tapi morning sickness paling tak okay, buat kita macam tak berdaya sangat sangat.
PARA SUAMI KENALAH PEKA DENGAN ISTERI KETIKA MENGANDUNG

Perasaan dia adalah sesak dada, terkulai, banyak angin dan waktu celik kita cuma fokus nak tahan muntah je. Paling best cuma waktu tidur. Sebab waktu tidur je badan kita macam lupa jap nak loya-loya ni semua. Tapi sesak dada tu pulak buat susah nak lelap. Lol. Dengan itu, para suami dan orang sekeliling, semoga empati terhadap ibu mengandung lebih tinggi. Peka akan kehendak mereka. Loya dan muntah-muntah mereka nampak macam remeh je, tapi dunia mereka rasa macam slowww sangat-sangat. Berkasih-sayanglah dan saling memahami. Pengorbanan ini akan berbaloi nanti buat semua.
Sumber : Hanis Zalikha


Murahnya! RM 1 Untuk Bagasi 20 Inci! Jualan Hebat Sempena Ulang Tahun Ke-30 Parkson Aman Sentral Mall.. Gempak Habis!

Wow! Jualan bagasi secara besar-besar-besaran kembali lagi. Kali ni lebih awesome dengan tawaran yang lebih berpatutan dan hebat. Jadi apa lagi yang anda semua tunggu, jom serbu  Parkson Aman Central bermula 25 September hingga 30 Oktober untuk dapatkan deal terhebat abad ini sempena Parkson 30 Anniversary Travel Gears Fair.
PROMO DAHSYAT! BAGASI RM 1 PADA 30 SEPTEMBER & 7 OKTOBER! SIAPA CEPAT DIA DAPAT!

Ha! Memang letop habis promosi kali ni kan? Khas buat member Parkson la katakan! Anda boleh beli bagasi dengan hanya RM 1. Macam mana caranya? Mudah je.. Hanya shopping sebanyak RM250 dalam satu resit di jualan tersebut maka, anda layak untuk buat pembelian bagasi hanya pada RM 1. Bagasi 20 inci tau! Mana nak dapat dengan harga macam tu.
Ini adalah antara brand yang terlibat dengan jualan hebat di Parkson Aman Central Mall. Semuanya jenama terkemuka.. Bestnya!

Ye la! Lengkap dengan 4 roda dan direka menggunakan material ABS, bagasi 20 inci yang ditawarkan cukup menawan hati. Tambahan pula, ianya dilengkapi dengan zip double-coil (anti-curi) serta combination lock dengan hanya RM 1. Sementara stok masih ada ye, terhad kepada 50 buah bagasi sehari untuk dua tarikh diatas.

Lebih dahsyat lagi bila anda dah beli bagasi pada RM 1 anda akan dapat baucer tunai bernilai RM 20.. Hanya belanja RM 200 dalam satu resit pada jualan tersebut dan nikmatilah rebat sebanyak RM 20. Bayangkanlah anda menikmati diskaun tambahan pada barangan sedia ada dengan harga yang telah di diskaun kan? Diskaun berganda kot! Letup habis kan?

Jualan meletup KEBABOOM you all! Jadi tunggu apalagi jom serbu tingkat 1, Parkson Aman Central pada 30 September & 7 Oktober serta dapatkan bagasi idaman anda pada harga terbaik.
PROMOSI SEPANJANG OKTOBER.. SHOPPING JOM..❤

Anda bukan sahaja dapat nikmati diskaun yang berganda sepanjang sale ini dijalankan bahkan, dengan setiap pembelian RM 400 dan keatas dengan dua resit pada hari yang sama di jualan ini, anda layak untuk join cabutan bertuah. Rancak betulkan sale kali ini. Bukan hanya dapat buat pembelian dengan harga murah siap berpeluang menang hadiah istimewa lagi dari Parkson Aman Central.
PROMOSI ULANG TAHUN KE-30.. DISKAUN KAW-KAW!

Selain itu, sempena dengan ulang tahun ke-30 setiap angka 3 merupakan angka bertuah untuk anda semua! Anda akan dapat menikmati diskaun tambahan sebanyak 30%  pada setiap normal item pada 30 September, 3, 13, 23 dan 30 Oktober ini. Tengok tu, semua tarikh yang ada angka 3 ada diskaun hebat! Jadi apa lagi anda tunggu jom serbu Parkson Aman Central sekarang jugak.
PENJIMATAN TERHEBAT! INI 4 TAWARAN  YANG TAK HARUS ANDA LEPASKAN!
Dapatkan 4 tawaran  hebat bagi brand bagasi yang terlibat. Termasuklah RM 30 untuk travel accessories!

Tawaran pada harga RM 99

Tawaran  pada harga RM 149

Tawaran pada harga RM199

Tawaran kombo terhebat

Jadi apa lagi yang anda tunggu? Jom ramai-ramai serbu dan grab bagasi idaman anda pada harga termurah dan paling awesome abad ini. Dimana lagi kalau bukan di Parkson Aman Central. Tingkat 1 ye.. Bermula dari 25 September hingga 30 Oktober ini dari jam 10 pagi sampai 10 malam.


Mural Ikonik PM New Zealand Berselendang, Peluk Wanita Islam Cetus Kontroversi Di Australia

Tragedi berdarah di Masjid Al Noor, Christchurch yang mengorbankan 50 nyawa pada Mac lalu tentu masih segar dalam ingatan.
Dalam kekecohan tersebut, Perdana Menteri New Zealand menjadi ‘bintang’ di media sosial dan dipuji oleh rakyat seantero dunia atas tindakan beliau yang dilihat cekap, tegas dan amat berperikemanusiaan.

Foto Kredit: Daily Mail

Imej Berselendang, Momen Ikonik Jessica Ardern
Pelbagai berita Jessica Ardern menjadi tular kerana bukan saja beliau tegas menetapkan semula undang-undang senjata api dalam masa 24 jam, tetapi juga kerana gambarnya yang dilihat berselendang ketika berjumpa dengan komuniti Muslim di Christchurch.

Ini menjadi inspirasi bagi seorang artis tempatan Melbourne, Loretta Lizzio untuk menukilkan sebuah mural setinggi 75 kaki di Brunswick, utara Melbourne, Australia.
Karya seni tersebut memperlihatkan momen ikonik di mana PM New Zealand yang sedang memakai selendang memeluk wanita Muslim yang dilanda kesedihan berikutan nahas terbabit.
Foto Kredit: Daily Mail

Dilanda Kontroversi
Difahamkan bahawa wang $11,000 untuk membeli segala peralatan telah berjaya dikutip menerusi page GoFundMe.
Mural berkenaan mencetuskan kontroversi bagi sesetengah pihak yang menganggap ianya tidak relevan bagi penduduk Australia.
Malah, hampir 15,000 orang telah menandatangani petisyen menerusi change.org untuk memadamkannya semula.
Walaubagaimanapun, pihak penganjur mural berkata bahawa Brunswick adalah tempat yang sesuai kerana ia memiliki kepelbagaian sejarah dan komuniti.
“Ia adalah tempat di mana ramai yang bersedih ketika peristiwa tembakan di Christchurch”, tegas mereka.
Namun, segelintir tidak bersetuju dan mendakwa wang tersebut patut dimanfaatkan dalam bentuk yang lebih baik.
“$11,000 sepatutnya dibelanjakan untuk orang yang lebih berhak, membantu gelandangan dan mereka yang kelaparan… Bukannya melukis mural…”, luah salah seorang pengguna Facebook.
Foto Kredit: Daily Mail
Simbol Penerimaan Kepelbagaian Budaya & Agama
Sementara itu, banyak juga komen positif yang diterima mengatakan ia adalah sesuatu yang wajar untuk mengingatkan kita tentang sifat toleransi.
Lizzio yang mengambil masa 9 hari untuk menyiapkan karya tersebut mengatakan beliau hanya menerima komen positif setakat ini.
Lebih mengejutkan, beliau merasakan respon yang diterima sangat luarbiasa. “Mereka yang memandangnya hampir menangis dan ada yang datang memeluk saya,” katanya.
Tambah beliau lagi, karya seni ini adalah simbolik sebagai sebuah peringatan bagi kita untuk menerima dan meraikan perbezaan budaya serta agama.“Saya mahu setiap mereka rasa diterima. Saya mempunyai kawan, kawan kepada kawan yang melalui kesukaran akibat racism. Ianya sangat menyedihkan.”
Imej tersebut juga pernah menjadi paparan di mercu tanda terkenal seluruh dunia, termasuklah di bangunan tertinggi dunia di Dubai.

*Sumber: Daily Mail


Murid Boleh Pakai Kasut Hitam Atau Putih Di Sekolah Mulai 2021

PENGUATKUASAAN PEMAKAIAN KASUT DAN STOKING HITAM ATAU PUTIH OLEH MURID SEKOLAH KEMENTERIAN PENDIDIKAN MALAYSIA MULAI TAHUN 2021
Mulai 2021, semua murid dibenarkan untuk memilih sama ada memakai kasut berwarna hitam atau berwarna putih serta stoking mengikut warna kasut yang dipakai.

Kasut berwarna hitam hendaklah dipakai bersama-sama stoking berwarna hitam; atau
Kasut berwarna putih hendaklah dipakai bersama-sama stoking berwarna putih

Dalam kenyataan oleh KPM itu juga menyatakan bahawa kasut adalah yang diperbuat daripada kanvas atau daripada bahan sintetik lain seperti nylon dan plyster yang mempunya daya resap dan penyaluran gerak udara dengan mengambil kira faktor keselesaan, keseleamatan dan kesihatan (3s).

Surat pekeliling tersebut berkuat kuasa serta merta dan surat pekeliling sebelum ini berkenaan pemakaian hanya kasut dan stoking hitam bilangan 10 tahun 2018 adalah terbatal.

Hal ini dimaklumkan oleh KPM melalui satu Surat Pekeliling Ikhtisas Bilangan 4 Tahun 2020 yang dimuatnaik di laman web rasminya memaklumkan semua murid dibenarkan untuk memilih sama ada memakai kasut berwarna hitam atau berwarna putih serta stoking mengikut warna kasut yang dipakai.
*Sumber : https://www.moe.gov.my/pekeliling/3911-spi-bilangan-4-tahun-2020-penguatkuasaan-warna-kasut-dan-stoking-untuk-pemakaian-ke-sekolah-oleh-murid-sekolah-kementerian-pendidikan-malaysia-mulai-2021/file


Murid Lelaki Darjah Tiga Maut Dirempuh Pacuan 4 Roda Semasa Lintas Jalan

Seorang murid tahun tiga maut selepas dirempuh sebuah kenderaan pacuan empat roda jenis Toyota Hilux semasa melintas jalan di Kilometer 83 Jalan Kota Bharu-Gua Musang dekat Kampung Peria, di sini petang kelmarin.
Baca juga: Pengalaman Seram Repair Van Jenazah Tersadai 6 Bulan- ‘Lampu Suka Hati Je Nak Menyala..’

MURID LELAKI MAUT DIREMPUH SEMASA LINTAS JALAN
Gambar: Lokasi murid tahun tiga yang dirempuh pacuan empat roda di Kilometer 83 Jalan Kota Bharu-Gua Musang, Kampung Peria, Kuala Krai, Kelantan semalam. – Ihsan PDRM / Utusan Malaysia
Dalam kejadian pukul 2.40 petang itu, mangsa Mohammad Elis Adam Abdullah, 9, meninggal dunia di lokasi akibat kecederaan parah.

Ketua Polis Daerah Kuala Krai, Superintenden Suzaimi Mohamad berkata, siasatan awal mendapati Toyota Hilux yang dipandu lelaki berusia 66 tahun dari arah Gua Musang ke Kota Bahru.

“Setiba di lokasi, mangsa yang berada di bahu jalan sebelah kiri dipercayai dari kedai mahu pulang ke rumah yang berada di seberang jalan.
“Mangsa kemudian terus berlari dan melintas di hadapan pacuan empat roda tersebut. Disebabkan jarak terlalu dekat pemandu tersebut tidak sempat mengelak dan membrek lalu melanggar mangsa,” katanya dalam kenyataan kelmarin.
Suzaimi memberitahu, pemandu pacuan empat roda tersebut tidak mengalami sebarang kecederaan.
Katanya, mayat mangsa dibawa ke Hospital Sultan Ismail Petra, di sini, untuk bedah siasat dan kes disiasat mengikut Seksyen Seksyen 41 (1) Akta Pengangkutan Jalan 1987.
Sumber: Utusan Malaysia


Murid Maut Dipercayai Dipukul Guru Hanya Kerana Tak Siap Kerja Sekolah

Seorang murid tingkatan satu di Alor, Nusa Tenggara Timur dilaporkan maut dipukul guru, dipercayai gara-gara tidak menyiapkan kerja sekolah yang diberikan, lapor Tribunnews. Memang sedih tapi mengejutkan!
Baca juga: Dilabel ‘Lembik’, Wanita Nangis Breakdown Jaga Anak Di Rumah Dapat Sokongan Ramai

MURID MAUT DIPUKUL GURU HANYA KERANA TAK SIAP KERJA SEKOLAH

Menurut laporan Tribun, tragedi pilu tersebut dilaporkan berlaku pada Sabtu lepas, kira-kira sekitar pukul 11 tengah hari waktu tempatan. Difahamkan, guru tersebut pada awalnya meminta kerja rumah yang diberikannya, namun murid malang itu mendakwa ia belum disiapkan.

Akibatnya, guru itu naik berang dan bertindak memukul bahagian atas kepala murid tersebut menggunakan tangan, selain turut menendang punggung dan menyebat betis murid berkenaan dengan rotan.

Kesan daripada tindakan guru terbabit menyebabkan murid itu mengalami luka dan bengkak di kawasan leher, punggung dan betis sebelum pulang ke rumah dan mengadu kepada ibu bapanya.

Bagaimanapun keesokan harinya, murid tersebut mengadu rasa sakitnya masih belum hilang, lantas terpaksa dikejarkan ke Hospital Kalabahi Alor untuk rawatan selanjutnya. Selepas dua hari dirawat, murid malang itu akhirnya menghembuskan nafasnya yang terakhir.
Sementara itu, Ketua Balai Polis Alor, Agustinus Christmas berkata, pihaknya menerima kes itu dan mengesahkan berita kematian murid tersebut.
“Mangsa sempat dirawat sejak dua hari lalu di hospital dan akhirnya meninggal dunia pagi tadi (ketika itu) sekitar pukul 10 pagi waktu tempatan,” kata Agustinus.
Dalam masa sama, guru terbabit turut sudah ditahan polis dan siasatan ke atasnya sedang dijalankan, menurut Agustinus lagi.
Sumber: Tribunnews


Murid Patah Jari, Kipas Siling Jatuh Dalam Kelas Di Sekolah

Satu kejadian berlaku di Selama, Perak apabila seorang murid perempuan patah jari tangan kiri apabila kipas siling dalam kelasnya di sebuah sekolah rendah. Menurut laporan, kipas di dalam kelas tersebut terjatuh lalu terkena mangsa.
Menurut laporan Berita Harian, dalam insiden kira-kira jam 10 pagi itu, difahamkan tiga lagi murid perempuan berumur lapan tahun turut mengalami kecederaan ringan.

Baca juga: ‘Silibus Buku Gred 1 Di USA Macam Level Tadika Malaysia’- Semua Soalan Susah, Mak Ayah Dah Mula Risau
KIPAS SILING JATUH DALAM KELAS, MURID PATAH JARI
Foto: Berita Harian

Bapa mangsa yang hanya mahu dikenali sebagai Mohd, 32, berkata meja anaknya itu terletak betul-betul di bawah kipas berkenaan.

Selain patah jari, beliau mendakwa, anaknya juga mengalami beberapa kecederaan lain di bahagian dada akibat kejadian itu.
“Disebabkan meja anak saya terletak betul-betul di bawah kipas itu, maka kecederaan dialaminya agak serius berbanding rakan lain.”
Mangsa dikejarkan ke hospital dan sebaik saja dibawa ke hospital, doktor memaklumkan tulang jari tangan kirinya patah serta perlu disimen. Namun, bapa mangsa beliau dan isteri agak terkilan kerana mendakwa pihak sekolah tidak menyegerakan rawatan kepada anaknya dan mangsa lain, sebaliknya menunggu ibu bapa hadir untuk membawa sendiri anak ke hospital.
“Ketika isteri tiba di sekolah, keadaan tangan anak sudah bertukar warna dan sepatutnya memerlukan rawatan segera. Namun, mereka masih meminta isteri mengisi buku log kebenaran keluar sekolah dan sebagainya. Kes ini kecemasan tetapi pengurusan sekolah memberi alasan mengikut peraturan ditetapkan Jabatan Pendidikan.”

“Bagaimanapun, saya dan isteri menerima seadanya kemalangan itu kerana ia bukanlah disengajakan. Cuma, kami terkilan dengan tindakan pihak sekolah yang melambatkan proses rawatan ke atas anak saya dan mangsa lain,” dakwanya.
Si bapa juga mendakwa, kipas yang terjatuh itu kelihatan uzur, berkarat dan tidak selamat untuk digunakan. Beliau memaklumkan, anaknya diberikan cuti sakit selama 14 hari, dan masih trauma dengan kejadian yang berlaku.
Susulan itu, Mohd membuat laporan di Ibu Pejabat Polis Daerah (IPD) Selama pada petang semalam. Sementara itu Ketua Polis Daerah Selama, Superintendan Mohd Sabri Saad ketika dihubungi mengesahkan menerima laporan berkenaan.
Sumber: Berita Harian


Murid Sekolah Dibenarkan Buat Ujian Kendiri Covid-19 Di Rumah Mulai Minggu Ini

Terbaharu, Kementerian Kesihatan (KKM) telah membenarkan murid sekolah rendah menjalani ujian saringan kendiri COVID-19 di rumah masing-masing bermula minggu ini.
Baca juga: Cara Buat Permohonan Untuk Home Quarantine Di Malaysia, Jangan Leka!

MURID SEKOLAH BOLEH BUAT UJIAN KENDIRI COVID-19 DI RUMAH

Menteri Kanan Pendidikan, Datuk Mohd Radzi Md Jidin berkata, kelonggaran itu diberikan selepas perbincangan dibuat antara Kementerian Pendidikan (KPM) dan kementerian tersebut. Jelas beliau, ibu bapa dan penjaga perlu memaklumkan keputusan ujian kepada pihak sekolah.

“Kit ujian akan disediakan oleh pihak sekolah, pendekatan baharu ini akan mula dilaksanakan pada minggu ini dan KPM akan mengeluarkan kenyataan media untuk menjelaskan perkara ini.

“Saya ingin tegaskan di sini bahawa adalah amat penting ibu bapa kepada anak-anak yang terpilih untuk melaksanakan ujian ini di rumah dapat melaksanakan ujian ini berdasarkan tatacara yang telah ditetapkan dalam kenyataan media KPM nanti.
PASTIKAN PERJALANAN SEKOLAH SECARA TERATUR

Menurutnya lagi, ini bagi memastikan sesi persekolahan dapat berlangsung dengan teratur dan selamat. Jika ianya tidak dilaksanakan mengikut tatacara yang ditetapkan, yang akan terkesan bukan sahaja anak-anak, tetapi kawan-kawan mereka serta guru-guru mereka di sekolah.
Mengulas lanjut, Radzi berharap ibu bapa boleh memainkan peranan penting terhadap pendekatan baharu itu bagi membolehkan ujian kendiri itu dapat dilaksanakan dengan teratur.
Ia sekali gus memastikan keselamatan semua pihak sepanjang sesi persekolahan berlangsung, tambahnya.
“Kita ingin pastikan sesi persekolahan ini dapat terus berlangsung dengan selamat dan saya yakin dengan kerjasama ibu bapa, kita dapat memastikan anak-anak kita hadir ke sekolah secara teratur dan selamat.”
Pada 1 Disember lalu, KKM dalam strategi ujian COVID-19, menetapkan 10 peratus pelajar sekolah harian yang dipilih secara rawak perlu menjalani ujian RTK-Antigen dilaksanakan di sekolah.

Sumber: Awani, Kini TV


Murid Tahun 4 Maut Digilis Lori, Sempat Hadir Majlis Sambutan Aidilfitri Di Sekolah

Satu kejadian berlaku di Bukit Mertajam apabila seorang murid perempuan Tahun Empat maut digilis lori selepas motosikal diboncengnya terbabit kemalangan dengan sebuah lori di Jalan Kampung Baru, Alma, di sini, pada Khamis.
Baca juga: Ada Masalah Kewangan, Pelajar Gantung Diri Selepas Cikgu Halau Keluar Sekolah

MURID TAHUN 4 MAUT DIGILIS LORI

Menurut laporan Astro Awani, mangsa berusia 10 tahun tersebut meninggal dunia di tempat kejadian akibat terdapat kecederaan parah di beberapa bahagian badan dalam kejadian jam 1.45 tengah hari semalam.

Ketua Polis Daerah Seberang Perai Tengah, Asisten Komisioner Shafee Abd Samad, berkata kemalangan dipercayai berlaku apabila penunggang motosikal iaitu ibu kanak-kanak berkenaan hilang kawalan sebelum terjatuh di atas jalan raya.

“Wanita itu sempat menyelamatkan diri, namun anaknya yang membonceng digilis lori yang datang dari arah sama dan disahkan meninggal dunia di tempat kejadian.”
SEMPAT HADIR MAJLIS SAMBUTAN AIDILFITRI SEKOLAH

Menurutnya lagi, mayat mangsa dihantar ke Unit Forensik Hospital Bukit Mertajam bagi urusan bedah siasat, manakala penunggang cedera ringan dan dirawat di hospital sama.
Katanya, kes disiasat mengikut Seksyen 41(1) Akta Pengangkutan Jalan 1987. Sementara itu, tular di media sosial saksi mendakwa kanak-kanak itu dalam perjalanan pulang ke rumah dari sekolahnya di Bukit Mertajam.
Lebih menyayat hati, mangsa dikatakan sempat menyertai majlis sambutan Hari Raya di sekolahnya sebelum terbabit dalam nahas. Menurut saksi, mangsa kelihatan ceria dan sentiasa tersenyum sepanjang majlis tersebut.
Sumber: Awani, Penang Kini


Murid Tahun 6 Maut Disambar Petir Ketika Sedang Menggunakan Telefon Pintar

Kejadian terbaharu berlaku apabila seorang murid perempuan tahun enam maut selepas dipercayai disambar petir ketika sedang bercakap menggunakan telefon pintar dengan rakannya di Kampung Baru Sungai Raya Luar, Gua Musang, Kelantan.
MAUT DISAMBAR PETIR KETIKA SEDANG MENGGUNAKAN TELEFON PINTAR
Foto: Astro Awani

Kejadian yang berlaku kira-kira pukul 4.50 petang itu menyebabkan mangsa, Nur Asyqin Qistina M. Nor Zawawi, 12, yang merupakan murid Sekolah Kebangsaan Kuala Betis di terbaring di atas tilam bilik tidurnya dengan kesan terbakar pada bahagian lengannya.
Menurut bapa mangsa, M. Nor Zawawi Awang, 54, ketika kejadian, dia baharu selesai solat asar di surau hadapan rumahnya sebelum terdengar bunyi dentuman petir yang kuat.

“Isteri saya memaklumkan Nur Asyqin Qistina yang merupakan anak keempat daripada lima beradik pengsan di tempat tidur dengan tangan kanannya memegang telefon pintar yang sedang dicas.”

Foto: Kosmo
Menerusi laporan Kosmo yang menemui bapa mangsa, dia berkata bahawa dia melihat tangan kanan anaknya terdapat lecur selain kesam terbakar pada tilam tempat tidurnya.
M. Nor Zawawi berkata, dia segera membawa anaknya ke Klinik Kesihatan Kuala Betis sebelum mangsa disahkan meninggal dunia.
Katanya, mayat anaknya dibawa ke Hospital Gua Musang untuk dibedah siasat sebelum proses pengebumian.
Sumber: Kosmo


Tutup Sekolah: Murid Tahun Satu 2021 Berdepan Masalah Buta Huruf – Pakar Psikologi Kanak-kanak

Penutupan sekolah ketika penularan wabak semakin meningkat mungkin tidak begitu mengejutkan ibu bapa.
Malah, sesetengah ibu bapa sememangnya berasa risau membenarkan anak ke sekolah, terutamanya apabila terdapat kes aktif yang dikesan berhampiran kawasan tempat tinggal atau lokasi sekolah.

Mahu atau tidak, ibu bapa juga perlu membiasakan diri dengan norma baharu dan memainkan langkah proaktif untuk turut sama mengajar anak-anak di rumah.
Namun, bukan semua ibu bapa berkesempatan untuk berbuat demikian. Apatah lagi dalam musim wabak ini sesetengah daripada kita terpaksa berhempas-pulas mencari rezeki apabila hilang pekerjaan atau terpaksa bekerja dari rumah.

Menurut Pakar Psikologi Kanak-kanak Pusat Pembelajaran Berterusan Universiti Malaya (UMCCed), Datin Prof. Mariani Md Nor, pelajar tahun satu 2021 mungkin akan berdepan masalah buta huruf apabila tidak dibimbing oleh guru dan ibu bapa dalam tempoh penutupan sekolah tahun ini.

Masalah Buta Huruf Pelajar Tahun Satu 2021
Laporan yang dipetik dari Utusan Malaysia tersebut melahirkan kebimbangan isu pembelajaran di rumah akibat penutupan sekolah, termasuklah tadika dan prasekolah.
Seperti yang kita semua sedia maklum, Menteri Kanan Pendidikan, Dr Radzi Jidin baru-baru ini mengumumkan semua sekolah yang ditadbir Kementerian Pendidikan termasuk di negeri yang tidak dikenakan Perintah Kawalan Pergerakan Bersyarat (PKPB) akan ditutup sehingga akhir persekolahan.
“Kanak-kanak prasekolah yang bakal masuk tahun satu pada 2021 akan mengalami masalah mengeja dan mengira. Kita sudah diserang pandemik sejak Mac dan ia telah menjejaskan banyak perkara.
“Ibu bapa akan susah hari juga kerana anak prasekolah tidak boleh membaca atau mengira. Mereka boleh menyebut huruf tetapi tidak boleh mengeja perkataan dua suku kata atau proses tambah tolak,” kata Datin Prof. Mariani Md Nor dalam Utusan Malaysia.

Pentingnya Kerjasama Ibu Bapa Dan Guru
Jelas Datin Prof. Mariani lagi, guru dan ibu bapa harus bekerjasama bagi memastikan masalah ini dapat dikurangkan dan tidak menjejaskan terlalu ramai murid prasekolah.
“Guru perlu menggunakan teknologi untuk sesi pembelajaran dan usaha ini harus dilakukan dengan pemantauan ibu bapa di rumah. Bagi ibu bapa yang bekerja dari rumah maka mereka boleh sentiasa ada di sisi anak-anak, tetapi adakan mereka akan bersama untuk membantu mengajar anak-anak tersebut.
“Murid yang berumur lima atau enam tahun masih belum cukup matang untuk memberi fokus dalam pembelajaran namun masalah ini tidak akan jadi ketara jika ibu bapa atau penjaga lebih memantau anak-anak,” katanya.
Sebagai ibu bapa, nampaknya kita perlu memainkan peranan untuk sama-sama membantu anak agar dapat terus maju dalam pelajaran sekalipun proses pembelajaran tidak dapat diteruskan seperti biasa.
Walaupun setiap keluarga tentu ada kekangannya, namun setidak-tidaknya kita perlu mencuba demi kepentingan anak-anak kita juga, kan?


Murid Tahun Tiga Cedera Dipukul Ayah Rakan Sekolah

Terbaharu, satu kejadian di Kuala Terengganu apabila seorang murid Tahun Tiga cedera dipukul bapa rakannya dalam kejadian di luar pagar sebuah sekolah rendah di daerah tersebut. Tergamak sampai macam itu sekali dibuatnya!
Baca juga: ‘Semperit Pulut Dalam Sejarah’- Gara-Gara Buat Kuih Raya Pukul 4 Pagi, Rupanya Salah Tepung!

MURID TAHUN TIGA CEDERA DIPUKUL AYAH RAKAN SEKOLAH

Ketua Polis Daerah Kuala Terengganu, Asisten Komisioner Abdul Rahim Md Din berkata, kejadian berlaku jam 1 petang itu dipercayai berpunca daripada perselisihan faham antara mangsa dan rakannya.

“Sebelum kejadian, mangsa telah bermain sebelum bergaduh dengan rakan sekelasnya di luar pagar sekolah. Mangsa dikatakan telah menampar rakan sekelasnya itu.”

Memetik laporan Sinar Harian, apabila bapa rakan murid tersebut datang, rakan mangsa telah mengadu dia ditampar oleh mangsa.
MENCEKIK, MENGANGKAT & MENGHEMPAS MANGSA
Foto: Sinar Harian
“Lelaki berkenaan kemudian dipercayai bertindak mencekik dan mengangkat mangsa sebelum menghempas ke bawah menyebabkan kepala mangsa mengalami luka kecil dipercayai terkena batu,”
Pihak polis berkata lagi, pihak sekolah telah menghubungi bapa mangsa untuk memaklumkan kejadian itu dan bapa murid berkenaan telah datang mengambil anaknya di sekolah sebelum membuat laporan polis.
“Mangsa telah dirujuk ke Hospital Sultanah Nur Zahirah di sini dan mendapat rawatan sebagai pesakit luar. Kes berkenaan disiasat dibawah Seksyen 323 Kanun Keseksaan iaitu mendatangkan kecederaan,” katanya.

Sumber: Sinar Harian


Musim Baharu Bersamamu 2018 Bantu Ringankan Beban Insan Memerlukan

Program Bersamamu merupakan sebuah rancangan realiti televisyen berbentuk amal TV3 yang memang tidak asing lagi bagi rakyat Malaysia. Program tersebut membawa penonton untuk meninjau keadaan insan-insan istimewa dan kurang berkemampuan dalam meneruskan hidup.
Ingat lagi salah satu episod terawal program itu sekitar tahun 2005 bagaimana sebuah keluarga yang daif terpaksa menjadikan siput babi sebagai menu utama mereka? Menerusi rancangan ini, kesukaran hidup mereka yang tidak berkemampuan dapat dipertontonkan kepada masyarakat agar kita sama-sama dapat menghulurkan bantuan.

Musim baharu

Kembali dengan musim baharu, program realiti amal ini masih meneruskan konsep yang sama iaitu untuk meringankan beban mereka yang kesusahan, sama ada dari segi kewangan mahupun hal lain seperti biaya pengajian, rawatan perubatan ataupun tempat penginapan.

Bersamamu bersiaran setiap hari Ahad, jam 6.30 petang di TV3. Penonton juga boleh menonton rancangan ini menerusi laman Youtube TV3. Orang ramai yang mahu meringankan beban insan-insan kurang berkemampuan ini boleh menghulurkan sumbangan menerusi akaun Maybank ‘Media Prima – NSTP Humanitarian Fund’, nombor akaun 514105323170. Segala bantuan akan dihulurkan kepada mereka yang memerlukan.


Jangan Buat 6 Perkara Ini Semasa Musim Panas. Bahaya Strok Haba!

“Rupanya musim panas di negara kita boleh mengancam nyawa. Seram juga bila dapat tahu ada yang maut akibat fenomena ekuinoks di Malaysia baru-baru ini. Bagaimana cara paling berkesan untuk elak strok haba ya?”
Tahukah anda, di Malaysia ada kes kematian yang dikaitkan dengan strok haba atau ‘heat stroke’.

Sebenarnya, fenomena ekuinoks memang berlaku di negara kita sebanyak dua kali setahun, iaitu sepanjang bulan Mac dan September.
Pada kedua-dua bulan ini, negara dijangka mencatatkan suhu tertinggi sekitar jam 12 tengahari hingga 3 petang.

Apakah Gejala Strok Haba?
Strok haba akan menunjukkan beberapa gejala seperti keletihan berlebihan, sesak nafas diikuti dengan sakit perut, gelisah, degupan jantung yang cepat, pengsan dan mungkin muntah parah. Semua keadaan ini berlaku apabila suhu badan menjadi terlalu panas sehingga melebihi 40.5 Celcius, melampaui suhu normal iaitu 37 Celsius.

Apabila tubuh anda gagal mengatasi gejala-gejala tersebut, anda mungkin jatuh pengsan, mengalami sawan, kecelaruan, kerosakan serius pada otak dan organ dalaman, koma, dan ada yang boleh menyebabkan kematian.
Berikut adalah tanda-tanda awal strok haba yang perlu anda alert.

6 Perkara Perlu Dielak Sepanjang Cuaca Panas
Selain memperbanyakkan meminum air masak dan berteduh, jangan lakukan 6 perkara ini untuk mengelak daripada terkena serangan strok haba.
1. Meminum Terlalu Banyak Minuman Manis
Wah, siapa tak nak pekena teh ais atau ‘ice blended’ dalam musim panas dan matahari terik ni kan?
Berhati-hati dalam menikmati minuman berais seperti ini kerana biasanya minuman ini biasanya mengandungi gula yang sangat banyak. Kandungan gula berlebihan ini mungkin menyebabkan anda rasa bertenaga, tapi itu hanya sekejap saja. Lama-kelamaan badan akan menjadi lemah.
Gantikan jus buah-buahan yang dibeli dalam pek dengan jus organik, atau buat sendiri ‘smoothies’ dengan bahan berkhasiat seperti oat, sayur-sayuran dan buah-buahan yang akan memberi tenaga untuk jangka masa panjang. Sedap juga, kan?
Gula bukan sahaja membahayakan kesihatan, tetapi gula juga boleh memusnahkan vitamin dan mineral lain dalam badan kita seperti vitamin B dan kalsium.
2. Beraktiviti Di Atas Permukaan Panas Seperti Bitumen dan Simen
Foto Kredit: youtube.com
Elakkan strok haba dengan mengurangkan aktiviti di tengah-tengah panas terik, terutamanya di kawasan yang tidak berpokok dan permukaan lantai seperti bitumen dan simen.
Permukaan lantai seperti ini mampu mengumpul dan memantulkan haba dengan banyak.
Aktiviti seperti kawad kaki, perbarisan, dan perhimpunan seelok-eloknya diteruskan dalam dewan tertutup atau berbumbung untuk mengelakkan serangan strok haba.
3. Pakai Tudung Yang Terlalu Tebal
Bagi yang perempuan pula, janganlah terlalu berfesyen sehingga memakai tudung berlapis-lapis dan berbelit-belit.
Ianya bukan saja menyebabkan anda tidak selesa, tetapi mampu membahayakan kesihatan anda.
Jika terpaksa bertudung sepanjang hari, carilah bahan yang selesa seperti kapas. Pastikan anak tudung dilonggarkan dari semasa ke semasa. Ini penting kerana lebih daripada 40% daripada kehilangan haba berlaku di bahagian kepala.
4. Duduk Dalam Kereta Lama-lama
Foto Kredit: overhaul.ch
Ada yang lebih suka duduk sebentar dalam kereta kerana ‘air cond’ nya yang sejuk dan nyaman. Tetapi, tahukah anda perkara ini juga boleh membahayakan kesihatan?
Apabila enjin dipanaskan dan dibiarkan ‘idle’ tanpa pergerakan dalam jangka masa yang panjang, kebocoran gas karbon oksida daripada ekzos dipercayai boleh masuk ke dalam tempat duduk penumpang.
Secara tidak langsung, ia boleh menjejaskan kesihatan buat jangka masa panjang. Perkara ini akan menjadi lebih buruk sekiranya anda menutup rapat kesemua tingkap.
Jika terpaksa tidur sebentar, pastikan anda menurunkan sedikit tingkap supaya udara dari luar dapat mengalirkan gas di dalam kereta. Sebagai langkah keselamatan, pastikan tingkap tidak dibuka terlalu luas.
5. Membedung Bayi Berlapis-lapis
Foto Kredit: babydino.com
Macam-macam pantang larang bayi baru lahir. Ada yang percaya mereka perlu dibedung untuk mengelakkan bayi berjalan ‘kengkang’ apabila menginjak usia kelak.
Walau apa pun kebaikan membedung bayi yang anda bahaskan, lengkapkan diri anda dengan ilmu dalam melaksanakannya. Bayi adalah salah satu golongan yang berisiko tinggi terdedah kepada strok haba.
Pastikan bedung yang digunakan tidak terlalu tebal, dan jangan pula membedung bayi sehingga menjadikan bayi lemas dan tidak selesa.
Dalam cuaca panas sebegini, pastikan bayi dibedung longgar dan gunakan saja kain lampin atau kain kapas yang berlubang-lubang. Ianya murah, nipis, dan menyerap peluh.
6. Mengambil Ubat Penahan Sakit
Sekiranya anda mengalami ketidakselesaan, elakkan mengambil ubat-ubatan seperti paracetamol (contoh: Panadol) dan aspirin tanpa preskripsi doktor kerana ia tidak akan membantu mengurangi suhu tubuh yang tinggi.
Malah, jika anda tidak bernasib baik, ia mungkin pula menyebabkan komplikasi yang lebih buruk.
Jadi, dapatkan nasihat doktor sekiranya anda berasa tidak selesa dalam cuaca panas terik sebegini.
Foto Kredit: profit.ro
Awasi Anak-anak Dan Warga Emas
Golongan kanak-kanak, bayi, dan warga emas paling mudah terjejas dengan musim panas melampau. Oleh itu, kerapkan memeriksa suhu mereka, terutamanya apabila golongan ini menunjukkan rasa tidak selesa dari semasa ke semasa.

Selain itu, pesakit kencing manis dan golongan obesiti juga perlu berjaga-jaga dengan strok haba kerana mereka turut termasuk dalam kumpulan yang berisiko tinggi.
Paling penting, jangan lupa minum banyak air kosong ya!


‘Musim Sejuk’ Di Malaysia Dijangka Berlarutan Hingga Februari 2023

Timbalan Ketua Pengarah (Strategik dan Teknikal) Jabatan Meteorologi Malaysia (MetMalaysia) Dr Mohd Hisham Mohd Anip, melaporkan cuaca sejuk di Malaysia dijangka berterusan hingga Februari tahun depan.
Purata suhu cuaca nyamin itu di antara 22 hingga 30 darjah Celcius kerana membabitkan perubahan angin sejuk dari tanah besar China.

Baca juga: Nak Hilangkan Lebam Tuam Guna Ais Atau Haba? Ini Jawapan Pakar
‘MUSIM SEJUK’ DI MALAYSIA BERLARUTAN HINGGA FEBRUARI

“Jadi apabila awan hujan banyak, dari segi pancaran matahari agak terlindung yang menyebabkan suhu akan lebih rendah berbanding tempoh masa yang lain,” ujarnya.

Selain itu, Pakar Meteorologi Universiti Malaya, Prof Datuk Dr Azizan Abu Samah, turut menjelaskan angin dari China memasuki Malaysia bermula awal November dan ia menyebabkan suhu serendah 22 darjah Celsius, lapor Bernama.
“Perubahan angin monsun ini memang akan memberi kesan kepada suhu dan situasi ini akan turut dipengaruhi oleh geografi atau kedudukan sesebuah kawasan, sekiranya berada di tanah tinggi seperti Genting Highlands suhunya lagi sejuk,” jelasnya.

Kesan peralihan angin MTL datang dari arah utara atau dikenali luruan monsun menyebabkan rakyat Malaysia merasai cuaca dingin.
“Musim MTL ini memberi kesan kepada jumlah cahaya matahari yang diterima di Malaysia yang berkurang selain mendung dan hujan,” katanya.
Sumber: BERNAMA


Musuh Terbesar Dalam Mendidik Anak: Internet, Televisyen Atau Pergaulan?

Mendidik anak-anak yang kian membesar bukanlah perkara yang mudah. Tambah pula dengan teknologi yang kian membangun dan terdedah dengan media sosial, makin ramai anak-anak yang terjurumus dalam kancah maksiat. Jadi, banyak perkara yang mak ayah perlu ambil berat bagi menghapuskan ‘musuh’ terbesar dalam mendidik anak-anak. Ini perkara yang anda perlu lakukan.
Baca juga: Padat Dengan Info, Koleksi Artikel NUR Dah Ada Dalam Aplikasi Waktu Solat Malaysia!

Musuh Terbesar Dalam Mendidik Anak-Anak: Internet, televisyen atau lingkungan pergaulan?

Musuh terbesar itu ada pada diri orang tua sendiri iaitu sebuah sifat yang disebut ‘MALAS’.

-Malas mematikan telefon saat bermain bersama anak, tapi berharap anak lebih dekat dengan orang tua daripada kawan-kawan.

-Malas mendengar tangisan anak-anak yang minta dipujuk, tapi mengharapkan anak patuh dan mempercayai orang tua.
-Malas mendengarkan isi hati anak, tapi hanya nak marah pada anak.
-Malas memberi pengaruh pada anak dengan berborak setiap hari, tapi berharap anak tidak terpengaruh dalam pergaulan yang buruk.
-Malas memberi tauladan (contoh) ketaatan kepada Allah dan Rasul, tapi berharap anak menjadi orang-orang yang soleh.
-Malas mengajar Al-Quran & Sunnah, tapi berharap anak meningkat dewasa dengan mencintai agamanya.

Syeikh Soleh Al Fauzan menasihatkan:
‘Ini adalah jihad fisabilillah, ini adalah seutama-utamanya jihad iaitu engkau berusaha mendidik
anakmu diatas ketaatan kepada Allah’
Musuh terbesar dalam mendidik anak ternyata ada pada diri kita sendiri sebagai orang tua. Sentiasalah untuk hidupkan jiwa Al-Quran dalam diri anak-anak. Selain itu, Saidina Uthman bin Affan pernah memberikan nasihat:
 “Hiduplah bersama al-Quran, nescaya hidup kamu akan selamat. Ketahuilah al-Quran dapat melembutkan hati yang keras, menyedarkan manusia akan fitrahnya, mencerahkan hati dan fikiran manusia serta membawanya kepada kebenaran hakiki.”
WAKTU SOLAT MALAYSIA SEDIAKAN SEMUA INFO AGAMA

Jadi, jika anda sedang mencari aplikasi al-Quran untuk telefon bimbit anda, anda boleh cuba Aplikasi Waktu Solat Malaysia. Aplikasi Waktu Solat Malaysia merupakan aplikasi yang dibangunkan 100% dalam Bahasa Melayu, jadi sangat sesuai untuk orang Malaysia. Paling seronok sebab kita boleh dapatkan aplikasi ini secara percuma.
Disediakan juga ruangan Al-Quran, terjemahan, serta ada juga waktu solat yang tepat di dalam aplikasi ini. Jadi semuanya memang 2 dalam 1 kemudahan yang ditawarkan oleh aplikasi Waktu Solat Malaysia ini. Jangan lupa muat turun ok!


Mutawif Pesan Wanita Jangan Kecewa Bila Datang Haid Ketika Di Mekah, Ada Hikmahnya!

Mengerjakan ibadah umrah atau haji memang dituntut dalam Islam bagi mereka yang berkemampuan. Sudah semestinya, apabila masa sudah tiba, mereka akan berpeluang membuat amal ibadah tersebut di Kota Mekah.
Namun, ada kala perancangan yang dibuat tidak mampu ditunaikan ketika berada di kota suci itu. Terutamanya buat kaum wanita yang secara azalinya memiliki kitaran haid. Nak buat ibadah kepada Allah jadi terbatas sehingga timbul rasa kecewa.

Baca juga: #HariWanitaSedunia: Menyingkap Riwayat Srikandi Islam Terulung, Boleh Namakan Anak Perempuan!
MUTAWIF PESAN WANITA JANGAN KECEWA BILA DATANG HAID KETIKA DI MEKAH, ADA HIKMAHNYA!

Menurut hasil penulisan Mutawif Shauqi Hasan, para wanita tidak perlu bersedih atau kecewa jika tidak dapat mengerjakan ibadah ini. Ibadah itu ada pelbagai, jangan tumpukan pada satu sahaja.

Semua jemaah wanita sentiasa berdoa agar Allah izinkan untuk beribadat selama berada di Mekah, bebas dari haid. Bagi yang period regular, inilah antara kerisauan kalau nak ke umrah.
Nak pulak jenis kalau sekali datang 9-10 hari terus. Tapi kalau period delay sampai 10 hari, memang kuasa Allah.
SETIAP YANG BERLAKU PASTI ADA HIKMAHNYA
Dik,
Allah sentiasa ada perancangan di sebalik apa yang diberikan kepada kita.
Allah Maha Mengetahui terhadap apa yang kita perlukan, walaupun kadang-kadang tu tak sesuai dengan keinginan dan harapan kita.
Ketika Allah bagi sakit pasti ada hikmah di sebalik sakit kita.
Mungkin Allah mahukan kita jadi hamba yang lebih sabar atau Allah mengetahui apa yang diinginkan tubuh kita.
Iaitu berehat sehingga sel-sel dalam badan jadi lebih segar. Bila sembuh nanti membuatkan kita dapat melakukan ibadah dengan lebih baik lagi.
KETAHUILAH UJIAN DARIPADA ALLAH ADALAH UNTUK MENGUJI IMANMU

Ada beberapa jemaah yang mesej abang bagitau diorang pernah ke sana tapi tak berpeluang buat umrah langsung sebab haid.
Ingat semula peringatan dari Allah dalam Al-Quran;
“Kami akan menguji kamu dengan kesulitan dan kesenangan, kesihatan dan penyakit, kekayaan dan kefakiran, halal dan haram, ketaatan dan kemaksiatan, petunjuk dan kesesatan.”
Dari ayat ni, kita tahu bahawa penyakit merupakan sebahagian daripada ujian Allah. Begitu juga dengan haid sewaktu melaksanakan umrah.
Tetapi di sebalik ujian ini, terdapat pelbagai rahsia dan kebijaksanaan Allah yang gagal ditafsir dengan baik oleh kita. Haid ketika umrah akan menjadi kebaikan buat para wanita lindungan Kaabah kalau kalian bersabar.
Nampak macam “Alahhh…aku tak dapat buat umrah. Aku tak dapat pahala umrah”.
TUNGGU…
Perhatikan ayat bawah ni :
“Sesungguhnya orang-orang yang bersabar itu akan dipenuhi pahala mereka dengan tiada hitungannya.” (Az Zumar, 10).
Pahala bersabar TIADA BATAS.
Jadi, kalau adik dan kakak terhalang dari melakukan ibadah umrah ketika di sana disebabkan haid, bersabarlah. Allah nak bagi kalian pahala sabar yang jauh lebih besar dan tiada batas.
Jangan terlampau tumpukan pada satu jenis ibadah saja sedangkan ada banyak lagi ibadah lain kita boleh buat ketika dalam keadaan haid.
Allah suruh cari JALAN mendekatkan diri kepada-Nya, bukan bagi ALASAN.
Salam Subuh.
Sumber: Facebook Shauqi Hasan


“My Time, My FIFA World Cup” Rakam Detik Manis Piala Dunia 2018!

Walaupun sedang menjalani ibadah puasa dan sibuk menyiapkan keperluan Hari Raya Aidilfitri yang bakal menjelang tak lama lagi, admin yakin kemeriahan Piala Dunia juga turut anda rasai.
Bayangkanlah, seluruh dunia kini heboh tentang Piala Dunia yang bakal menyaksikan 64 kali perlawanan melibatkan semua pasukan bola sepak terkemuka dunia.

Apa Tu “My Time, My FIFA World Cup” ?

Tambah meriah, apabila kempen “My Time, My FIFA World Cup” telah dilancarkan di Olympic Forest Park, Beijing China baru-baru ini. Ramai yang datang semasa pelancaran kempen ni!

Mesti anda nak tahu apa yang cuba disampaikan melalui kempen ini kan? Ha! Sebenarnya melalui kempen ini, Vivo dan FIFA nak sampaikan betapa pentingnya setiap detik berharga untuk diabadikan sebagai satu kenangan terutamanya, ketika bersama rakan dan keluarga. 4 tahun sekali la katakan Piala Dunia!
Masa Muzik! Ada Vivo Super Time!

Untuk pengetahuan anda semua, demi merealisasikan detik yang lebih berharga, Vivo akan lancarkan Vivo Super Time Project! Ha! Melalui projek ini Vivo akan merakam semua detik sepanjang 64 perlawanan bola sepak Piala Dunia berlangsung.

Nanti semasa perlawanan akhir berlangsung pada 15 Julai, anda akan dapat saksikan semua detik-detik penting sepanjang tempoh Piala Dunia 2018 berlangsung. Ye! Vivo rakamkan semua untuk anda!
Ianya merupakan penghargaan buat seluruh peminat bola sepak dunia. Siap ada iringan muzik istimewa lagi!
Detik Berharga Di Kongsi Bersama!

Nak capture momen berharga kini bukan lagi bukan satu masalah, dengan Vivo V9 Blue edisi terhad semuanya boleh. Banyak diantara kita yang beranggapan bahawa kejayaan Vivo adalah berasaskan perkembangan kemera dan sound system.

Namun, sebenarnya ada dua elemen penting yang telah lama Vivo terapkan iaitu tangkap dan kongsi. Dua elemen ini sebenarnya merupakan satu cara kita berkomunikasi dengan berkongsi pengalaman berharga bersama insan tersayang.

Jadi jangan lepaskan peluang anda untuk memiliki Vivo V9 Blue kerana ianya bukan sahaja eksklusif tapi merupakan lambang kepada satu perhubungan yang lebih erat melalui setiap detik yang dikongsi bersama.
Jom singgah cawangan Vivo yang terdekat dengan anda dan dapatkan Vivo V9 Blue hari ini jugak.
Website Vivo
Facebook Vivo


MyBayar Saman: Cara Dapatkan Diskaun Saman PDRM 80% Secara Online

DISKAUN MYBAYAR SAMAN 80% SEMPENA 100 HARI ASPIRASI KELUARGA MALAYSIA (MULAI 9-12 DISEMBER 2021)
Bersempena dengan sambutan 100 Hari Aspirasi Keluarga Malaysia yang akan dirasmikan oleh YAB Perdana Menteri Malaysia, Polis Diraja Malaysia (PDRM) akan menawarkan pengurangan bayaran saman sehingga 80% bermula dari 9 hingga 12 Disember 2021 iaitu selama tempoh (4) hari sahaja.

Pembayaran saman boleh dibuat secara MANUAL dan ONLINE melalui:

Pembayaran di kaunter Pusat Konvensyen Kuala Lumpur (KLCC)
Bayaran ONLINE di portal dan aplikasi mudah alih MyBayar Saman
Bayaran manual di semua kaunter bayaran trafik Ibu Pejabat Polis Kontinjen dan Daerah seluruh negara

Bagi yang malas nak keluar ke kaunter, anda boleh mendaftar sebagai pengguna MyBayar Saman melalui portal https://mybayar.rmp.gov.my atau aplikasi di Google playstore atau Apple store untuk mendapatkan diskaun saman sehingga 80% bermula 9-12 Disember 2021.

Untung kan?

Jom kami kongsikan caranya di bawah:

Siapa yang ada saman tu, inilah masanya untuk anda cepat-cepat bayar saman melalui Portal MYBAYAR SAMAN.
Jom ketahui lebih lanjut tentang Portal MyBayar Saman, cara membuat semakan, diskaun serta pembayaran online.
Baca juga: Cara Tanggal Roadtax Kereta Dengan Mudah, Tak Ada Kesan Gam Sikit Pun!
Apakah MyBayar Saman?
Portal terbaharu PDRM ini adalah sebuah kemudahan pembayaran dalam talian yang diwujudkan sebagai alternatif kepada orang ramai untuk membayar kompaun saman trafik berbanding dengan kaedah bayaran sedia ada.
MyBayar Saman merupakan satu lagi inisiatif Jabatan Siasatan dan PenguatKuasaan Trafik PDRM (JSPT) menuju ke arah ekosistem digital demi meningkatkan sistem penyampaian yang lebih cepat, cekap dan murah demi memenuhi ekspektasi orang ramai.

Portal ini membolehkan pengguna membuat Pendaftaran, Semakan dan Pembayaran Saman dengan lebih mudah, cepat dan selamat.
Untuk mendaftar sebagai pengguna, sila ikuti langkah berikut:
A) CARA MEMBUAT PENDAFTARAN MYBAYAR SAMAN

Layari laman web https://mybayar.rmp.gov.my/
Tekan butang DAFTAR PENGGUNA BAHARU.
Isi maklumat peribadi.
Pengesahan OTP akan diberikan melalui SMS di telefon bimbit.
Log masuk di portal menggunakan ID dan kata laluan yang telah didaftarkan.

B) SEMAKAN SAMAN
Langkah membuat semakan saman adalah seperti di bawah:

Log masuk ke https://mybayar.rmp.gov.my/
Semak bahagian Profil
Saman yang belum dijelaskan akan dipaparkan (jika ada)

C) PEMBAYARAN SAMAN ONLINE
Jika ada saman yang tertunggak, sila buat bayaran online mengikut langkah di bawah ini:

Tekan butang BAYAR di butiran saman.
Buat semakan bagi saman yang ingin dibayar.
Pilih mod bayaran dan tekan butang BAYAR.

Secara umumnya, diskaun saman 80% dan 70% sempena 100 Hari Aspirasi Keluarga Malaysia ini adalah untuk semua jenis saman KECUALI:

Saman status No Compound (NC) Tahun
Saman status bicara mahkamah (m)
Saman Berkaitan Kesalahan M / Lori
Saman Potong Secara Bahaya / Potong Q
Saman menggunakan lorong kecemasan
Saman jalan semasa lampu isyarat merah
Saman potong di garisan berkembar
Saman berkaitan ubahsuai ekzos

*Tertakluk kepada terma dan syarat
Tarikh Diskaun 50%
Diskaun saman 50% ditawarkan untuk pembayaran online di Portal ini bermula 25 Mac 2021 hingga 11 April 2021.
Untuk maklumat lanjut, sila layari https://mybayar.rmp.gov.my/


MyCare Lancar Tabung Bantuan MyRamadhan Khas Buat Rakyat Gaza

Bulan Ramadhan ialah bulan yang paling ditunggu tunggu oleh umat Islam seluruh dunia. Bulan Ramadhan juga disambut meriah di negara kita sendiri. Ini kerana ketika bulan Ramadhan lah orang berlumba lumba mengejar keberkatan yang berlipat ganda dan melakukan ibadah yang tidak terhingga.
Walaubagaimanapun, tidak semua yang berkemampuan untuk menyambut Ramadhan dengan meriah. Lebih lebih lagi di Gaza. Negara yang sedang bergolak itu menjadikan mereka terpaksa menyambut Ramadhan dalam keadaan ala kadar. Humanitarian Care Malaysia atau lebih dikenali sebagai MyCare sebuah badan kebajikan di Malaysia telah melancarkan tabung MyRamadan bagi membantu mereka yang tidak berkemampuan di Gaza.

Ramadhan Ala Kadar Di Gaza

Marhaban ya Ramadan ucapan yang meniti dibibir seluruh umat islam ketika tibanya bulan yang penuh barakah tanda mulanya puasa. Seluruh umat Islam menyambutnya tanpa mengira kedudukan, yang miskin atau kaya, negara aman atau bergolak. Ketika ada umat Islam sibuk berbuka dengan juadah pelbagai pilihan dan lazat di sudut bumi bergolak terdapat saudara segama yang hanya berbuka dengan air kosong yang tidak pasti kebersihanya dan tiada makanan.

Para petugas Humanitarian Care Malaysia(MyCARE) Gaza mengagihkan bantuan pek iftar dan pek berbuka kepada 100 buah keluarga miskin di kawasan Nahrul Baarid, Semenanjung Gaza.
Pegawai Media Humanitarian Care Malaysia di Gaza, Asyraf Elawa berkata hampir dua juta penduduk wilayah berkenaan mengharungi bulan Ramadan dalam keadaan ekonomi terburuk sejak puluhan tahun lalu.
“lebih sejuta penduduk Gaza tidak mempunyai pendapatan harian. Seorang setiap dua penduduknya hidup dibawah paras kemiskinan dan 70 peratus golongan muda menggangur. Tambahan pula, kadar kemiskinan mencecah 65.6 peratus. Daripada jumlah itu, 33.8 peratus termasuk dalam kategori ‘miskin terlampau”

Usamah, 5, terpegun dengan Face Mask yang dipakai oleh sukarelawan MyCARE ketika menyampaikan bantuan pek makanan. Usamah memegang tangan sukarelewan lalu meminta memberikannya face mask yang sedang dipakai oleh sukarelewan. Kanak-kanak kecil itu tidak mengetahui ia adalah Face Mask untuk mencegah dari jangkitan Covid19. Kehidupan yang sangat miskin yang dihadapi oleh penduduk Gaza, dengan kekurangan makanan dan minuman menyebabkan mereka tidak terfikir apa-apa berkenaan alatan pencegahan dari Covid19.
Menurut Asyraf, sejak 5 tahun lalu pihak MyCARE Gaza memberikan bantuan kemanusiaan berupa pek makanan dan air bersih kepada keluarga-keluarga yang dikategorikan “miskin terlampau” di kawasan Nahrul Baarid, Semenanjung Gaza .
“di kawasan ini terdapat 100 buah keluarga miskin dan setiap keluarga terdiri daripada 7 orang. Mereka tidak mempunyai rumah yang selamat serta bekalan makanan harian dan sukar untuk mendapti air bersih”
“mereka juga tinggal dikawasan yang penuh dengan binatang-binatang seperti biawak dan tikus kerana kawasaan itu adalah tempat pembuangan sampah. Pihak kami juga mendapati kanak-kanak hanya memakai pakaian yang koyak”, tambah beliau.

Keadaan Kawasan penempatan yang didiami oleh 100 buah keluarga di Nahrul Baarid, Semenanjung Gaza. Sekitar kawasan ini adalah tempat pembuangan sampah.
Menurut Ayraf lagi, sejak penularan wabak covid 19 situasi keluarga disini bertamah sukar selain terdedah dengan pelbagai penyakit. Prihatin dengan nasib yang menimpa penduduk Gaza, pihak MyCARE telah melancarkan kempen MyRamadan yang bermula 19 April 2020 sehingga 23 Mei 2020 bagi membantu penduduk miskin di Gaza untuk terus mendapat bekalan makanan bagi kelangsungan hidup.

Salah seorang penerima manfaat, Fatimah, 40. Suaminya lumpuh sejak 3 bulan lalu dan tidak mampu keluar bekerja. Fatimah berharap agar keluarganya tidak terputus bekalan makanan dan anak-anak nya tidak kelaparan dan dapat menyambut Aidilfitri dengan sedikit kegembiraan kelak.
Bagi mereka yang ingin membantu sumbangan boleh disalurkan melalui Humanitarian Care Malaysia(MyCARE) CIMB (8602135592) atau https://donate.mycare.org.my/c/myramadan
Sumber : MyCare


Kaki Shopping Tegar Memang Pantang Nampak Diskaun Sehingga 90%. Hanya di MYCYBERSALE 2015!

Saya memang kaki shopping. Pantang ada nampak tulisan SALE di mana-mana tempat membeli-belah, automatik badan saya akan bergerak ke arah situ. Bagaikan ada magnet yang menarik kaki saya ke situ. Hebat betul kuasa magnet itu bukan?.

Kadang-kadang, bukannya rancang untuk beli apa-apa. Sekadar cuci mata sahaja. Cuma apabila sudah cuci mata, kadang-kadang sangkut juga satu atau dua barang.
Hanya tinggal sejarah
Foto Kredit: imgbuddy.com

Namun, itu saya yang dulu. Saya yang dulu ialah orang yang pantang nampak tulisan SALE di tempat membeli-belah. Saya yang sekarang sudah tidak kisah dengan taktik pemasaran seperti itu.

Ini kerana saya akan berkampung depan komputer untuk satu acara yang dipanggil #MYCYBERSALE.
Bilakah jualan #MYCYBERSALE ini bakal bermula?

Ingin saya pesan, bagi sesiapa yang terlepas peluang membeli-belah di #MYCYBERSALE tahun lepas, ini adalah berita gembira untuk anda.
#MYCYBERSALE bakal bermula pada 28 September hingga 2 Oktober 2015, iaitu selama 5 hari berbanding 3 hari tahun lepas.
Memandangkan ada yang sudah bergaji waktu itu, jangan tunggu lagi, terus buat belian di #MYCYBERSALE. Jika terlambat, anda juga yang gigit jari!

Apa istimewanya MYCYBERSALE 2015?
Jualan Dalam Talian #MYCYBERSALE kini kembali lagi, kali ini lebih besar dengan banyak jualan hebat menanti.
1. Diskaun
Buat apa bersesak-sesak di pusat membeli belah hanya untuk dapatkan diskaun untuk beberapa barang? Di #MYCYBERSALE, ada terlalu banyak diskaun untuk banyak barang sehingga 90%. Anda pasti rambang mata!
2. Selesa
Sudahlah penat, bab bau peluh jangan cerita. Kini, sambil baring-baring atas katil pun boleh shopping dengan selesa!
3. Terhad
Seperti diberitahu, jualan hanya bermula pada 28 September hingga 2 Oktober 2015. Jangan cakap, “Nanti dululah, relakslah”. Nanti menyesal tak sudah.
4. Penglibatan Nama-nama Besar
Tahun ini, #MYCYBERSALE bekerjasama dengan 8 rakan premium seperti VISA,DiGi, Maybank, Telekom Malaysia (TM), POS Malaysia, 57square, eGentic dan MilkADeal: Cashback.
Dianggarkan lebih daripada 400 eTailers akan terlibat dalam #MYCYBERSALE tahun ini termasuk dari luar Lembah Klang seperti Sabah, Sarawak, Johor, Pulau Pinang dan Negeri Sembilan.
Selain eTailers, #MYCYBERSALE ini juga disertai oleh eMarketplaces yang popular  seperti Lazada, Zalora, Lelong.my, Rakuten dan Groupon.  Tahun ini juga terdapat penyertaan baru dari 11street.my, GEMFIVE, Go Shop, Qoo10 dan Agrobazaar.
Kepada kaki shopping tegar yang setiap hari mengadap laman-laman ini, anda pasti sedang cakap “Yeay, yeay, yeay!”
5. Bukan Untuk Orang Malaysia Sahaja
Wujud dari inisiatif Digital Malaysia untuk meningkatkan industri ePerdagangan, #MYCYBERSALE  2015 bakal meluaskan pasaran sehingga ke Singapura, Brunei dan Indonesia.
Bagi yang ada saudara-mara atau kawan-kawan di Singapura, Brunei dan Indonesia, jangan lupa war-warkan pada mereka juga.
Apakah produk yang dijual di #MYCYBERSALE?
Pelbagai rangkaian produk ditawarkan untuk eShoppers termasuk pakaian, perhiasan, peralatan rumah, buku, media, kecantikan, kesihatan, barangan bayi & kanak-kanak dan banyak lagi. Potongan harga sehingga 90% diberikan untuk barang-barang ini.
Mahu menang hadiah?

Selain jualan, ada juga Lucky Draw Contest. Jangan lepaskan peluang untuk berbelanja dan sertai cabutan bertuah untuk memenanangi telefon pintar Samsung A8 dan banyak lagi.
Acara cabutan bertuah akan diadakan sepanjang tempoh 5 hari. Hadiah bernilai lebih RM50,000 disediakan tahun ini. Adakah anda antara orang yang bertuah tahun ini?
Selain itu untuk memudahkan membuat transaksi  belian  dalam talian, eShoppers boleh memuat turun #MYCYBERSALE App daripada Google Play Store dan Apple Store, bermula 21 September 2015.
Adakah ia jualan yang sah?
Foto Kredit: azureelovely.com
#MYCYBERSALE diletakkan di bawah Kementerian Komunikasi & MultiMedia Malaysia (KKMM), Kementerian Perdagangan Dalam Negeri Koperasi Dan Kepenggunaan, Suruhanjaya Komunikasi Multimedia Malaysia, SMECorp dan CyberSecurity Malaysia.
Jadi, anda  tidak perlu was-was membeli-belah di #MYCYBERSALE ini malah boleh berbelanja dengan tenang.
Maklumat lanjut boleh didapati di laman web rasmi MyCyberSale2015, Facebook Page MyCyberSale 2015 dan juga YouTube.
Infografik #MYCYBERSALE2015


COVID-19: Mydin & Jaya Grocer Dibuka Khas Untuk Warga Emas & OKU

Di kala rakyat Malaysia dilanda panic buying, semua orang sibuk bergegas ke pasar raya dan memborong barangan harian.
Perlu diingat warga emas, OKU adalah antara golongan yang mungkin tidak dapat turut serta atas kekangan masing-masing.

Disebabkan hal ini, MYDIN telah memulakan inisiatif istimewa untuk pelanggan warga emas dan orang kelainan upaya, di mana pasar raya tersebut akan memulakan operasi 30 minit lebih awal dari biasa untuk memudahkan mereka mendapatkan barangan keperluan dengan lebih selesa.
Menarik bukan?

Berikut adalah senarai MYDIN yang terlibat dengan inisiatif ini.

Jaya Grocer
Selain Mydin, Jaya Grocer juga mengikut langkah yang sama dengan memperkenalkan waktu operasi yang lebih awal khusus buat warga emas dan golongan yang memerlukan.

Diharapkan dengan inisiatif ini, ia dapat memberi peluang kepada golongan tua dan OKU untuk sama-sama memenuhi keperluan harian.
Sebagai orang awam, kita juga patut berikan kerjasama dan membantu memastikan mereka juga mendapat keperluan secukupnya.
Jangan selfish ok!


MYDIN Kids & Baby Fair 2020 Kembali Dengan Pelbagai Tawaran Dan Diskaun Eksklusif!

Buat para ibu bapa, kami ada berita gembira nak kongsikan ni. Kalau anda nak tahu, MYDIN Kids and Baby Fair 2020 dah kembali! Yang bestnya, MYDIN Kids and Baby Fair 2020 tahun ini, lebih meriah dengan pelbagai diskaun dan tawaran menarik!
Eh, dengar cerita, ramai artis-artis popular berbelanja di MYDIN Kids and Baby Fair 2020 ni tau. Haa..anda bila lagi? Jom kami ceritakan apa lagi yang menarik di MYDIN Kids and Baby Fair 2020 ni!

APA YANG ADA DI MYDIN KIDS AND BABY FAIR 2020 NI?
Siapa yang ada anak kecil tu, mesti tahu kos untuk membeli barang keperluan bayi ni bukannya murah. Tapi, mengapa bayar lebih, belilah dengan harga borong di MYDIN Kids and Baby Fair 2020 ni!
Bermula 27 Februari sehingga 8 Mac 2020 ni, segala barangan kelengkapan bayi dan kanak-kanak seperti susu, lampin pakai buang, produk mandian, barang keperluan bayi, makanan bayi, stroller, baby carrier, buaian bayi, pakaian dan mainan boleh anda dapatkan dengan harga yang tak masuk akal di MYDIN Kids and Baby Fair 2020!

Jom tengok antara barangan bayi dan kanak-kanak yang anda boleh dapatkan dengan harga borong di sana!

Amacam? Bukan je ada pelbagai pilihan, tapi harga yang ditawarkan pun sangat berbaloi.
Lebih menarik, anda juga berpeluang untuk mendapatkan *diskaun RM10 apabila anda berbelanja sehingga RM100. Wow!
*Hanya terdapat di cawangan MYDIN terpilih
*Rebat boleh digunakan di semua cawangan MYDIN
JOM SERBU MYDIN KIDS AND BABY FAIR 2020 SEKARANG!
Oh ya, selain tu, di sana juga nanti terdapat pelbagai aktiviti dan karnival menarik yang anda sekeluarga boleh join antaranya ialah, pertandingan melukis poster, permainan uno stacko, flying disc challenge dan pelbagai lagi!

Apa tunggu lagi, rugi tau kalau anda lepaskan peluang ni. Jom berbelanja dengan bijak sambil bersukaria di MYDIN Kids and Baby Fair 2020. Jumpa anda di sana!
Untuk maklumat lanjut dan sebarang update terkini, layari laman web MYDIN


Permohonan MyKasih Kapital Kini Dibuka, Bantuan Hingga RM1000 Untuk Wanita

Berita baik untuk kaum wanita, bantuan MyKasih Kapital kini dibuka!
Kementerian Pembangunan Wanita, Keluarga dan Masyarakat (KPWKM) memperuntukkan RM2 juta bagi program MyKasih Kapital yang menyasar untuk memperkasakan usahawan wanita yang terkesan akibat pandemik Covid-19.

Menterinya, Datuk Seri Rina Mohd Harun berkata, program itu akan dilaksanakan melalui Yayasan Kebajikan Negara (YKN) dan yayasan itu juga akan melakukan kajian penilaian keberhasilan ke atas usahawan yang telah menerima geran tersebut.
Rina yang juga Pengerusi Lembaga Pemegang Amanah YKN berkata, suntikan dana MyKasih Kapital akan bergantung kepada jenis perniagaan iaitu minimum RM500 dan maksimum RM1,000.

“Kajian itu pula akan menilai kesan impak sosial yang dihasilkan menerusi pemberian geran seperti jumlah pendapatan yang mampu dijana setiap penerima,” katanya ketika berucap pada majlis penyerahan geran MyKasih Kapital,.

Rina berkata, setakat ini pihaknya telah menerima hampir 12,000 permohonan dan pemohon akan disenarai pendek sebelum diberi geran.
“Sekiranya perlu, kami akan memohon dana tambahan daripada kerajaan bagi memanfaatkan lebih ramai wanita lagi,” katanya.
Berikut dikongsikan maklumat lanjut tentang MyKasih Kapital khususnya untuk kaum wanita yang berminat untuk memohon.
Apakah Bantuan MyKasih Kapital?
Program Bantuan MyKasih Kapital merupakan salah satu insentif tambahan kerajaan yang diumumkan oleh YAB Tan Sri Muhyiddin Yassin, Perdana Menteri Malaysia, sempena Sambutan Hari Wanita pada 8 Mac 2021.
Program Bantuan MyKasih Kapital ini akan dilaksanakan oleh Kementerian Pembangunan Wanita, Keluarga dan Masyarakat (KPKWM) melalui Yayasan Kebajikan Negara, Malaysia (YKN).
Insentif tambahan untuk memberi faedah secara langsung kepada kaum wanita yang berbentuk suntikan modal perniagaan.
Pemberian insentif ini adalah sebagai satu usaha menggalakkan kaum wanita berniaga terutamanya yang terlibat dalam bidang e-dagang atau dropship.

Baca juga: Ibu B40 Layak Terima RM200 sebulan. Ini Cara Mohon Program KISS (Kasih Ibu Smart Selangor)
Objektif MyKasih Kapital

Memperkasakan ekonomi kumpulan sasar yang terkesan dengan pandemik wabak COVID-19 melalui bantuan modal perniagaan.
Membantu meningkatkan taraf hidup mereka yang memerlukan bantuan kewangan segera melalui peruntukan kewangan bagi memulakan perniagaan.
Pendekatan yang mengoptimumkan potensi individu berdasarkan bidang kemahiran mereka agar tidak terus bergantung kepada bantuan kerajaan sepenuhnya.

Jumlah Bantuan Dana MyKasih Kapital
Suntikan dana MyKasih Kapital akan bergantung kepada jenis perniagaan iaitu minimum RM500 dan maksimum RM1,000.
Syarat Kelayakan

Warganegara Malaysia yang berumur 18 tahun ke atas
Golongan wanita sahaja
Ketua keluarga yang merupakan pencari nafkah utama keluarga
Individu yang menanggung keluarga tetapi hilang mata pencarian
Wanita yang mempunyai suami tetapi suami tidak berkeupayaan untuk mencari nafkah disebabkan sakit
Berminat dan bersungguh-sungguh menceburi bidang perniagaan sebagai sumber pendapatan

Cara Permohonan
Permohonan MyKasih Kapital boleh dibuat secara atas talian.
Cara memohon:

Layari laman web Yayasan Kebajikan Negara di https://yknm.org.my/
Isi borang permohonan di pautan: https://docs.google.com/forms/d/e/1FAIpQLScN38AiRaxxGVjsxHiOzWr4sD6-kF1rRKbXtbNgwQF2Db3bQw/viewform
Lengkapkan borang permohonan
Klik HANTAR

Maklumat Lanjut
Urus setia Program Bantuan MyKasih Kapital
Yayasan Kebajikan Negara, Malaysia
Aras 8, Bangunan KPWKM,
No.55, Persiaran Perdana,
Presint 4, 61200 Putrajaya
No. telefon : 03 – 8323 2433


Pilihan Raya Umum (PRU) Malaysia 2022, atau secara rasmi Pilihan Raya Umum Malaysia ke-15 akan diadakan pada 19 November 2022 setelah parlimen dibubarkan pada 10 Oktober 2022 oleh Perdana Menteri Malaysia, Dato’ Sri Ismail Sabri bin Yaakob.
Baca juga: PRU15: 7 Info Penting Yang Generasi Muda Perlu Tahu Sebelum Keluar Mengundi

MyUndi Jadi Platform Digital ‘All-In-One’ Sedia Perkembangan Terkini PRU15

Pada edisi kali ini, kita bakal menyaksikan 222 kerusi parlimen dan sebanyak 117 kerusi negeri di Pahang, Perak, Perlis, dan Sabah akan dipilih untuk pilihan raya ini. Oleh itu, seluruh rakyat Malaysia boleh mengikuti dan mendapatkan segala info dan perkembangan terkini pilihan raya umum melalui portal myundi di www.myundi.com.my.

Portal sehenti yang telah dilancarkan oleh REV Media Group (“REV”) ini telah diperkenalkan sejak pilihan raya umum 2018 lagi. Portal ini menyalurkan berita-berita semasa, maklumat terkini berkaitan pilihan raya serta keputusan keseluruhan pilihan raya. MyUndi adalah platform digital ‘all-in-one’ yang menyediakan penglibatan interaktif dengan statistik pilihan raya yang tepat.

Terbaharu dengan edisi kali ini, MyUndi memperkenalkan ciri baharu Suara Kita, yang memberi peluang untuk seluruh rakyat menyuarakan pendapat dan idea berkenaan kerajaan baharu yang bakal dipilih.
“Suara Kita adalah ruang untuk semua rakyat berkongsi impian dan aspirasi mengenai Malaysia baharu dan kerajaan untuk masa hadapan”, kata Nicholas Sagau, Ketua Pegawai Operasi, REV.
BOLEH DIAKSES 24 JAM

Rakyat Malaysia boleh pergi ke pautan www.myundi.com.my/suara-kita dan selepas menjawab beberapa soalan ringkas, mereka boleh menyuarakan idea untuk masa depan Malaysia seterusnya kongsikan idea mereka di laman sosial.
Boleh diakses secara langsung selama 24 jam, orang ramai boleh memanfaatkan penggunaan myundi sepenuhnya bagi mendapatkan berita, video, infografik yang interaktif dan banyak lagi perihal berkaitan pilihan raya. Orang ramai boleh melawat myundi untuk mendapatkan perkembangan terkini terutamanya pada 5 November untuk kemas kini penamaan calon dan pada malam 19 November untuk keputusan pilihan raya yang terpantas.
Suruhanjaya Pilihan Raya (SPR) telah menetapkan 19 November sebagai tarikh mengundi. Berikut merupakan antara tarikh-tarikh penting bagi pilihan raya umum ke-15:
05 November 2022 – Hari Penamaan Calon
15 November 2022 – Hari Pengundian Awal
19 November 2022 – Hari Pengundian
Portal berita myundi boleh diakses melalui komputer, telefon pintar dan tablet di www.myundi.com.my di seluruh dunia.


NADMA Ramal Amaran Ribut Petir & Hujan Bermula Hari Ini Hingga Khamis

Beberapa kawasan di Semenanjung serta Sabah dan Sarawak diramal ribut petir dan hujan bermula hari ini sehingga Khamis. Perkara ini diumumkan oleh Agensi Pengurusan Bencana Negara (NADMA) memaklumkan petang ini, ribut dijangka berlaku di satu atau dua tempat di Perlis, Kedah, Pulau Pinang, Kelantan, Terengganu, Selangor, Kuala Lumpur, Putrajaya, Pahang, Negeri Sembilan, Melaka dan Johor.
Baca juga: Waktu Bekerja Mingguan 45 jam Berkuat Kuasa 1 September

NADMA RAMAL AMARAN RIBUT PETIR HUJAN BERMULA HARI INI SEHINGGA KHAMIS

Ribut petir juga dijangka melanda di Kuching, Serian, Samarahan, Sri Aman, Betong, Sarikei, Sibu, Mukah, Kapit, Bintulu, Miri dan Limbang selain pedalaman, Pantai Barat, Sandakan dan Kudat di Sabah serta Labuan.

“Ramalan sama turut membabitkan hujan yang berlaku di kebanyakan tempat di pedalaman Perak dan satu dua tempat di Tawau,” katanya.

NADMA turut menjelaskan pada sebelah malam ribut petir diramalkan melanda satu dua tempat di Perak, Kelantan, Terengganu, Pahang, pedalaman Tawau dan Sandakan.
Hujan juga dijangka berlaku di Kedah, Selangor, Kuala Lumpur, Negeri Sembilan, Johor, Kuching, Serian, Samarahan, Sri Aman, Sarikei, Sibu, Kapit, Miri, Limbang dan Labuan.

Pada keesokan pagi, NADMA melaporkan ribut petir di beberapa tempat di kawasan pantai Kedah dan Pulau Pinang, selain di satu dua tempat Perlis, Perak dan Johor.
Hujan turut diramal berlaku di kawasan pantai Selangor, Negeri Sembilan dan Melaka selain di Kuching, Serian, Samarahan, Sri Aman, Betong, Sarikei, Sibu, Mukah, pedalaman Pantai Barat Sabah, Tawau, Sandakan, Kudat dan Labuan.
Di Perlis, Kedah, Pulau Pinang, Kelantan, Terengganu, Pahang, Negeri Sembilan dan Johor diramal ribut petir pada sebelah petang.
“Ribut petir turut diramal pada sebelah petang di satu dua tempat di Kuching, Serian, Samarahan, Sri Aman, Betong, Sarikei, Mukah, Kapit, Bintulu, Miri dan Limbang, Sarawak serta pedalaman, pantai barat Sabah, Kudat dan Labuan,” katanya.
Untuk sebelah malam esok, ribut petir dijangka di satu dua tempat di Kelantan, Terengganu dan Pahang dan hujan di satu dua tempat di Kedah, Perak, Negeri Sembilan, Johor serta beberapa tempat di Sabah dan Sarawak.

NADMA memaklumkan pada pagi Khamis, ribut petir diramal di beberapa kawasan pantai di Kedah, Pulau Pinang, Selangor, Negeri Sembilan dan Johor selain satu dua tempat di Perlis dan Perak.
Hujan juga diramal di lokasi tertentu di Melaka, Kuching, Serian, Samarahan, Sri Aman, Betong, Sarikei dan Mukah di Sarawak selain pedalaman, Pantai Barat, Sandakan dan Kudat di Sabah.
“Pada sebelah petang, ribut petir dijangka satu dua tempat di Perlis, Kedah, Pulau Pinang, Pahang, Kelantan dan Terengganu, Selangor dan Johor manakala di Sarawak, satu dua tempat di Sibu, Mukah, Kapit, Bintulu, Miri dan Limbang.
“Di Sabah ribut petir di satu dua tempat di pedalaman, Pantai Barat, Sandakan dan Kudat serta hujan satu dua tempat di Tawau,” jelasnya.
Pada waktu malam pula ribut petir dijangka di satu dua tempat di Kelantan, Terengganu dan Pahang, selain hujan di satu dua tempat di Kedah dan Perak.
Selain itu, hujan juga dijangka berlaku di Sibu, Mukah, Kapit, Bintulu, Miri dan Limbang di Sarawak serta Tawau dan Sandakan di Sabah.
Sumber: Harian Metro


Nafas Lapang Dan Banyak Tenaga. Petua Guna Bawang Putih Dan Madu Untuk Rawat Sakit Jantung?

Dah banyak cara yang telah dicuba untuk mengurangkan atau merawat masalah sakit jantung tetapi masih sama. Kadang-kadang keliru juga sama ada sesuai atau tidak segala petua yang diberi kerana tahap sakit jantung setiap individu adalah berbeza. Sudah diketahui ramai bahawa superfood seperti bawang putih dan madu adalah amat bagus untuk perjalanan darah dalam badan dan merawat sakit jantung. Jom ikut resipi untuk buat ubat merawat sakit jantung menggunakan dua bahan ini!
www.youtube.com

PERKONGSIAN RESIPI UBAT JANTUNG
http://www.cynergycare.com/
Hari ni saya nak kongsi resepi ubat jantung gunakan superfood bawang putih yang bergolek kat dapur korang tu. Alhamdulilah lepas amalkan resepi ni nafas saya lapang dan takda nyut-nyut kat dada lepas tu tenaga pun bertambah takdala letih sangat. Memang betullah cakap Ustaz yang recommend ni , memula macam pelik tapi dah cuba ustaz ni cuma mintak tolong viralkan kalau berkesan biar dapat tolong ramai orang.

Resepi Ubat Jantung
3 ulas Bawang Putih
1 sudu besar Madu Royal Yemen

www.facebook.com/groups
Caranya
1. 3 ulas bawang putih tu di cincang halus, biarkan selama 15 minit dan kemudian gaul rata dengan satu sudu besar Madu Royal Yemen
2. Kemam secara perlahan campuran bawang putih dan madu tadi. Seeloknya ambil semasa perut kosong, Insha Allah dalam masa 7 hari akan ada kesan yang ketara pada tubuh korang.

KELEBIHAN UBAT JANTUNG BAWAH PUTIH
Banyak kelebihan yang kita boleh dapat ni. Antaranya:

Mencegah lebihan lemak pada dinding jantung.
Mencegah serangan jantung dan saluran arteri tersumbat di sebabkan penebalan dinding dalam pembuluh darah jantung.
Menurunkan tekanan darah tinggi dan kolestrol.
Merawat masalah kulit alergi dan gatal-gatal
Merawat masalah cirit birit
Buang toksik dalam badan
Menambahkan daya ketahanan badan
Menurunkan kadar gula dalam badan untuk pesakit kencing manis
Mencegah penyakit kanser
Mengurangkan sakit arthritis
Boleh menurunkan berat badan
Kalau ada masalah seram sejuk, resdung dan demam berpanjangan pon bagus amalkan petua ni.

www.facebook.com/groups
*Diharapkan perkongsian ini dapat membantu untuk mengubati penyakit anda walaupun tidak banyak, asalkan ada perubahan yang positif ya. Jom cuba!
Sumber: Abdullah Badar Bajrai


“Amboi! Kahwin Lagi Nak, Tapi Nafkah Anak…” 5 Jenis Nafkah Anak Bapa Sering Culas Lepas Bercerai @ Kahwin Baru!

Sudah dapat madu sepah dibuang, sudah dapat kahwin baru nafkah anak pun berkurang. Inilah realiti sekarang yang berlaku, apabila melibatkan jumlah nafkah anak selepas cerai yang semakin berkurangan. Ia boleh juga terjadi dek kerana bapa berkahwin baru.
Sebagaimana perkongsian dari seorang Peguam Syarie, Fahmi Ramli, yang berkongsi kesedaran mengenai pemberian nafkah anak dari bapa yang dikurangkan selepas terjadinya hal di atas dalam institusi kekeluargaan. Mari lihat 5 jenis nafkah tersebut.

Baca juga: Tanggungjawab Urus Anak Tiada Kompromi, Suami Kena Buat Sama, Jangan Berat Sebelah!
PENTINGNYA TANGGUNGJAWAB NAFKAHI ANAK DALAM ISLAM
Gambar hiasan: Google.

Tak adil potong nafkah anak sebab nak kahwin lain. Banyak bapa yang masih belum ‘aware’ tanggungjawab menafkahi anak bukan terlepas kepada ibu khususnya, bila berlaku perceraian. Tapi, ada juga isu yang lebih ‘worse’ atau lebih teruk.

Bila seorang ayah yang masih dalam perkahwinan, cuba ‘cut off’ perbelanjaan wajib ke atas anak hanya semata-mata nak kahwin lain. Maksudnya, dia nak poligami, tapi catu hak anak.
Asalnya ada tanggung belanja ‘tuition’ anak, kemudian potong. Asalnya ada bagi nafkah sebulan RM1000, tapi bila nak kahwin lain, potong bagi jadi RM500 sebulan.
Ini termasuklah bagi kes pasangan yang dah berlaku perceraian. Asalnya boleh bagi nafkah anak setiap bulan, tetapi, hanya disebabkan nak kahwin lain, belanja nafkah anak pun dikurangkan sebab nak pikul nafkah isteri baru.
Pada saya, nafkah anak tetap wajib dan tak sepatutnya dipotong atau dikurangkan. Sebelum ini boleh sahaja bayar Tadika Swasta. Tapi lepas cerai, tiba-tiba nak daftar sekolah biasa sebab nak kahwin lain.
NAFKAH ANAK SELEPAS CERAI ATAU KAHWIN BARU YANG BAPA SERING KURANGKAN
Ada 5 jenis nafkah anak yang selalu bapa kurangkan bila berlaku perceraian atau berkahwin lain:
Gambar hiasan: Google.
1. TEMPAT TINGGAL
Biasanya hak jagaan anak selepas cerai akan diletak dibawah ibu. Tapi, banyak bapa yang pentingkan hal nafkah tempat tinggal ini sebabnya, bekas isteri tinggal bersama anak tersebut.
Memang bekas isteri tak perlu ditanggung nafkah tempat tinggal, tapi sekurang-kurangnya hulur lah juga duit belanja untuk anak tersebut. Hal ini kerana, anak itu juga akan guna elektrik dan air di rumah, bukan bekas isteri sahaja.
2. MAKAN MINUM
Sepatutnya, kita semua cakna harga makan minum sekarang makin naik. Hinggakan ada inisiatif kerajaan untuk ‘Menu Rahmah RM5’. Maksudnya secara tak langsung nak tunjukkan, sekali makan sahaja paling minimum pun RM5.
Kalau sehari tiga kali makan pun sudah RM15. Kalau sebulan RM450. Macam mana ada bapa yang berfikiran makan minum untuk seorang anak cukup kalau RM200 sebulan.
 Apakah si bapa ini nak suruh anak berpuasa dan dia boleh kahwin baru dengan aman?
3. PAKAIAN RAYA
Gambar hiasan: Google.
Kadang-kadang baju raya yang setahun sekali pun tak disediakan. Kalau ada pun jenuh minta, macam-macam alasan. Belum kira lagi pakaian harian.
Kena ingat, pakaian ini bukan baju sahaja. Ubat gigi, sabun, bedak semua tu pun pakaian wajib. Tapi banyak juga yang dilepas pandang. Kalau bagi alasan kata baju raya sekarang mahal dan tak mampu nak beli, sekurang-kurangnya beli lah setakat yang mampu.
Hairannya, bila cakap tak mampu tapi time raya, banyak pula bapa yang pakai ‘menghebat’. Baju dia tak nak kalah. Sepasang Bulan Bintang raya pertama, sepasang lagi Elrah raya kedua.
4. KEPERLUAN SEKOLAH
Yang ini paling banyak kena ‘sunat’. Anak sedang sekolah agama elok-elok yang sebelum ini bapa boleh bayar, tiba-tiba nak hantar ke sekolah biasa sebab sudah tak mampu bayar.
Kalau isunya bapa itu kena potong gaji ke atau ada isu kecemasan tertentu mungkin boleh diterima. Yang tak boleh nak hadam bila kahwin lain dan kemudian tanggung nafkah anak tiri.
Barang sekolah dan yuran sekolah anak sendiri, si ibu tanggung konon bapa ada liabiliti baru.
5. MEDICAL CARD & SAVING
Sebelum ini sangat ‘aware’ tentang keperluan insurans kesihatan dan simpanan masa depan anak. Tak pernah ‘miss’ untuk bayar secara bulanan.
Dia tahu kalau jadi apa-apa kepada anak, akan ada perlindungan kesihatan. Sudahlah kos perubatan dan kesihatan semakin meningkat.
Bila sudah bercerai, itulah perkara yang pertama bapa itu akan lakukan. Potong insurans dan simpanan Takaful anak. Kalau bekas isteri nak potong, fahamlah sebab bekas isteri. Alasan nak kahwin lain, boleh je hantar anak ke hospital kerajaan.
INGATLAH! BERPISAH DENGAN ISTERI BUKANNYA BERCERAI ANAK
Gambar: Peguam Syarie Fahmi Ramli.
Kesimpulan,
Sebenarnya ada banyak lagi yang selalu dipotong berkaitan dengan belanja nafkah anak ini. Khususnya bila si bapa bercerai dengan ibu atau si bapa nak berkahwin lain.
Ingatlah, tanggungjawab nafkah anak ini sangat penting dalam Islam. Kita boleh berpisah dengan isteri, tapi sama sekali tidak akan bercerai dengan anak.
Sangat zalim dan tidak adil seorang bapa nak ‘potong’ atau ‘sunat’ perbelanjaan nafkah anak sedia ada, hanya semata-mata nak kahwin lain. Boleh kalau nak kahwin, tiada masalah. Cuma syaratnya, bukan potong perbelanjaan tapi cari lebihan pendapatan.
Fahmi Ramli, Peguam Syarie.
Sumber: Facebook Fahmi Ramli


“Nafkah Ikut Kemampuan Suami, Bukan Kehendak Isteri”- Peguam Tampil Jelas Mitos Undang-Undang Syariah

Apabila sudah berkahwin, pastinya urusan perbelanjaan atau dipanggil ‘nafkah’ menjadi tanggungjawab para suami. Namun, ramai yang terlepas pandang bahawa isu nafkah ini menjadi punca keretakan rumah tangga akibat tiada perbincangan sesama sendiri dan menjadi ‘top case’ di mahkamah syariah.
Oleh itu, seorang peguam tampil untuk menjelaskan mitos nafkah di undang-undang syariah yang setiap pasangan kena tahu supaya kurang pergelutan di kemudian hari. Jangan gaduh-gaduh!

Baca juga: Cara Semak Status Perkahwinan & Rekod Jenayah Pasangan Sebelum Berkahwin
“NAFKAH DIBERI IKUT KEMAMPUAN SUAMI, BUKAN KEHENDAK ISTERI”

“Nafkah isteri mesti diberikan duit sekelepuk. Duit poket untuk isteri gunakan sesuka hati. Ini baru nafkah.”

Ini pun satu lagi Mitos Undang-undang syariah. Tuan puan, nafkah isteri mengikut hukum dan undang-undang merangkumi 4 perkara iaitu:
-Makan minum
-Pakaian
-Tempat tinggal
-Perubatan
Banyak yang mengadu, mengatakan suami tidak memberikan nafkah kepadanya. Bila saya tanya barang dapur siapa yang beli? Katanya suami. Sewa rumah / ansuran rumah dan bil utiliti siapa bayar? Katanya juga suami. Kalau sakit pergi klinik, siapa bayar? Jawabnya suami.
Pergi shopping beli pakaian, siapa bayar? Suami juga katanya. Ha kalau dah begitu keadaannya, dikira suami tersebut telah memenuhi tanggungjawab memberikan nafkah. Tapi duit poket takde dia bagi. Duit poket BUKAN NAFKAH puan.
Jika suami mahu berikan duit poket sahaja dan suruh puan belikan semua 4 perkara itu pun boleh. Yang dikatakan tidak memberikan nafkah itu adalah bilamana, dah lah duit poket tidak diberi, barang dapur, sewa rumah, pakaian, sakit pening semua isteri tanggung.
Buat kaum suami, ada 2 pilihan untuk menunaikan nafkah. Sama ada diri sendiri uruskan 4 perkara di atas atau berikan sahaja duit untuk kaum isteri belikan 4 perkara di atas. Suami yang kerja keras dengan ikhlas dan niat untuk menafkahi ahli keluarga, percayalah, rezeki sentiasa dicukupkan. Isteri dan anak-anak itu pintu-pintu rezeki. Usaha keras dan keikhlasan kita kaum suami itulah kunci kepada pintu-pintu tersebut.
“BANYAK TERPENGARUH MEDIA SOSIAL”

Menjengah ke ruangan komen juga, ramai dalam kalangan pengguna laman yang bersetuju supaya tidak membebankan pasangan masing-masing. Apa yang penting adalah setiap pasangan tahu untuk menjalankan tanggungjawab dan melangsaikan segala apa yang ditugaskan dari sisi agama.

Bukan itu sahaja, penting juga untuk orang ramai tahu bahawa pemberian nafkah ini adalah berdasarkan kemampuan suami, bukanlah tertakluk kepada kehendak si isteri semata-mata.

Sumber: Syazmee Sapian, Twitter @n_azzurajafri


Berbeza Dengan ‘Duit Belanja’, Ini 3 Nafkah Isteri & Kadarnya Yang WAJIB Disediakan Suami

Mungkin ramai antara kita yang baru mendirikan rumah tangga atau dah lama berkahwin tapi tak pernah sentuh tentang nafkah antara suami isteri.
Yang isteri malu nak meminta, yang suami pula diam-diam saja sebab rasa macam dah tanggung semua.

Dalam Islam, sebenarnya ada nafkah WAJIB yang perlu diberikan oleh suami kepada isteri.
Dalam artikel ini, Ustaz Farid Rashidi menerangkan dan mengupas lebih lanjut tentang kadar nafkah isteri yang WAJIB diberikan oleh suami.

Jom kita ambil tahu dan tambah ilmu bersama.

Nafkah Isteri Dalam Islam
Bab nafkah selalu saja jadi topik hangat yang sering dibincangkan. Bukan setakat bincang, nafkah juga boleh jadi perselisihan faham hingga membawa kepada pergaduhan dalam rumah tangga.
Ada yang dah faham oklah, Alhamdulillah. Ada yang samar-samar.
Bahkan ada juga yang dah lama nikah tapi masih lagi keliru tentang nafkah suami kepada isteri.
“Ustaz, suami saya tak pernah bagi nafkah dekat saya.” Ini soalan yang selalu orang tanya.
Bila disoal, rupanya apa yang dimaksudkan nafkah kebanyakan orang faham adalah duit. Duit belanja katanya.

Perbezaan ‘Duit Belanja’ Dengan Nafkah Isteri
Sebenarnya ada beza antara duit belanja dengan nafkah. Duit belanja ni macam pemberian si suami atas dasar ikhlas nak belanja isteri.
Mungkin sebab dia kasihan tengok isterinya penat buat kerja-kerja rumah, dia hulurkan reward.
Mungkin juga sebab si isteri selalu bantu dia, jadi si suami tu pun hulurkan duit belanja lebih. Duit begini, terpulang pada isteri nak belanja apapun asalkan bermanfaat.
Mungkin juga ada rezeki lebih si suami belanja beli rantai emas 916 ke, gelang ketum, lipan, pulut dakap ke, cincin, goldbar 999. Semua tu termasuk ‘duit belanja’ tadilah.
Sedangkan nafkah suami kepada isteri itu wajib hukumnya. Nafkah diambil daripada perkataan nafakah iaitu infaq.
Infaq bermaksud mengeluarkan.
[Rujuk Fathul Qarib al-Mujib Fi Syarh Alfazh al-Taqrib]
3 Nafkah Wajib Yang Perlu Disediakan Oleh Suami Untuk Isteri
Nafkah suami kepada isterinya yang wajib ada tiga:

1. Makanan dan minuman
2. Tempat tinggal
3. Pakaian

Adapun macam alat bersuci, alat berhias dan ubat-ubatan itu atas budi bicara si suami sebab bukanlah sampai tahap wajib sebagaimana keperluan asas yang tiga tadi tu.
Haa, nak isteri cantik dan sihat tak ada salahnya suami bantu berbelanja. Namun begitu kena tengok kemampuan suami jugalah.
Kadar Nafkah Yang Ditetapkan Dalam Islam
Kadar nafkah itu banyak mana?
a) KADAR NAFKAH MAKANAN
Imam Syafie’ menetapkan:
1. Jika suami mampu atau kaya, hendaklah beri nafkah sebanyak 2 mud atau cupak (1.2 kg beras) sejak terbit fajar hingga ke akhir malam setiap hari.
Ini juga termasuk lauk-pauk sekali yang biasa dimakan orang ada-ada. Yelah takkan nak makan nasi putih je tanpa laukkan. Tapi ada juga orang yang kayu suka makan makanan biasa-biasa. Bersyukurlah andai keluarga kaya tapi makanannya sekadarnya saja.
2. Jika suami miskin atau susah, hendaklah beri nafkah sebanyak 1 mud atau cupak (600 gram beras) sejak terbit fajar hingga ke akhir malam setiap hari.
Termasuk juga lauk-pauk yang si suami mampu berikan setara kesusahannya. Mungkin adat kebiasaan lauk ikan masin atau telur.
3. Jika suami yang sederhana, tak kaya tak miskin pula, hendaklah beri nafkah sebanyak 1 1/2 mud atau cupak (900 gram beras) sejak terbit fajar hingga ke akhir malam setiap hari.
Dan juga sekali lauk-pauk kebiasaan orang makan. Suami wajib berikan pada isterinya.
b) KADAR NAFKAH PAKAIAN
Dari segi pakaian pula, suami wajib berikan sebanyak 2 pasang pakaian setahun kepada isterinya. Jika nak beri lebih pun, tak ada masalah malah beroleh pahala pula. Selebihnya adalah sunat.
c) KADAR NAFKAH TEMPAT TINGGAL
Begitu juga tempat tinggal, ikut kadar kemampuan si suami.
Jika suami mampu rumah teres, pangsa, rumah atas bukit, kondo, semi-D, banglo… semuanya terpulang pada kemampuan suami, kesesuaian dan keselamatan isteri.
“Abang tak payahlah bagi nafkah, dah cukup pun semua tu.”
Kalau isteri dah redha begitu, maka tak berdosalah suami jika tak mampu berikan nafkah. Sebab nafkah itu kan hak si isteri. Ia juga atas budi bicara si isteri. Tak salah si isteri nak bantu suaminya.
Sebab dalam kehidupan kita ini, ada pasang surutnya. Mungkin satu ketika si suami kaya. Dia belanja anak isterinya lebih. Ada waktu dia jatuh terduduk.
Isteri yang faham dan solehah, dia pasti akan memahami keadaan suaminya bagaimana. Tak ada orang lain yang lebih rapat dan faham suami melainkan isterinya sendiri.
Besar pahala si isteri yang bersabar dan redha saat diuji suami sebegitu.
Allah SWT berfirman:
“Hendaklah orang yang mampu memberi nafkah menurut kemampuannya; dan sesiapa yang disempitkan rezekinya, maka hendaklah ia memberi nafkah dari apa yang diberikan Allah kepadanya (sekadar yang mampu); Allah tidak memberati seseorang melainkan (sekadar kemampuan) yang diberikan Allah kepadanya. (Orang-orang yang dalam kesempitan hendaklah ingat bahawa) Allah akan memberikan kesenangan sesudah berlakunya kesusahan.”
[Surah at-Thalaq, ayat 7]

Begitulah serba sedikit ilmu tentang nafkah.
Jadi, jomlah sama-sama kita share dan sebarkan pada orang lain pula. Berpahala InsyaAllah. Moga-moga pakat faham dan beroleh manfaatnya.
*Perkongsian asal oleh Ustaz Farid Rashidi ini dikongsikan semula oleh SirapLimau.com. Untuk sebarang pertanyaan dan lebih banyak perkongsian, sila rujuk posting asal di SINI dan follow Facebook Ustaz Farid Rashidi


Isteri Bekerja Atau Tak Suami Tetap Bagi Nafkah, Melainkan….

Umum sedia maklum bahawa seorang suami wajb memberi nafkah isteri sama ada isteri berkemampuan ataupun sebaliknya. Menurut Undang-Undang Keluarga Islam isteri mempunyai hak untuk menuntut nafkah daripada suami namun nilainya perlulah mengikut kemampuan suami.
Terdapat dua jenis nafkah iaitu nafkah zahir dan nafkah batin. Nafkah zahir merupakan tanggungjawab yang perlu suami sediakan untuk isteri dalam bentuk yang jelas di mata.

NAFKAH ISTERI BEKERJA PERLU BAGI ATAU TIDAK? INI JAWAPANNYA

Antara yang suami boleh sediakan dalam kategori nafkah zahir ini adalah seperti:

Makanan
Barangan dapur
Pakaian
Tempat tinggal
Alat-alat membersihkan diri
Pembantu rumah bagi yang biasa memiliki pembantu.

Suami tidak wajib memberi nafkah berbentuk wang kepada isteri kerana nafkah yang wajib hanyalah nafkah keperluan asas seperti senarai di atas.

Suami juga boleh menukar keperluan nafkah tersebut dengan memberi wang kepada isteri untuk membeli sendiri nafkah keperluannya.
Dalam hal yang lain, sekiranya terdapat perjanjian di antara suami dan isteri atau ditentukan oleh hakim tentang ketetapan kadar nafkah secara khusus, maka suami wajib memberi mengikut kadar yang telah ditetapkan tersebut, dan ini disebut sebagai nafkah tamlik.
Antara persoalan sering menjadi isu adalah perlu ke seorang suami memberi nafkah kepada isteri sekiranya isteri bekerja dan memiliki pendapatan lebih besar daripada suami?

Jawapannya adalah suami tidak boleh mengambil kesempatan untuk menindakkan keupayaan memberi nafkah sekiranya berkemampuan.
Walau bagaimanapun, jika isteri reda tidak diberi nafkah, suami terlepas dari kewajipannya. Namun sebaliknya jika suami enggan untuk memberi nafkah, nafkah tersebut akan menjadi hutang bagi pihak isteri.
Tetapi apabila muncul masalah di kemudian hari, mungkin isteri akan mengungkit dan akan mendatangkan masalah yang lebih besar. Suami perlu bertekad untuk menguruskan nafkah keluarga dengan baik.
Seorang suami wajib memberikan nafkah kepada isteri apabila isteri memenuhi 2 syarat di bawah:
1. Apabila si isteri membenarkan dirinya ‘bersama’ suami yang mahu melakukan dengan cara yang menepati syarak. Jika suami mahu bersama tetapi dengan cara yang dilarang di sisi Islam, maka nafkah tetap wajib diberikan kepada isteri.
Sekiranya si isteri enggan bersama suami walaupun cara yang dibenarkan syarak, maka gugurlan kewajipan suami untuk memberikan nafkah kepada isteri yang dikira nusyuz.
2. Apabila si isteri mengikut suami untuk tinggal di rumah yang suami pilih dan tidak mendatangkan mudarat, maka isteri wajib diberikan nafkah.
Jika si isteri enggan tinggal di tempat yang dipilih oleh suami kerana tidak selamat atau menimbulkan mudarat, maka nafkah tetap wajib diberi.
Sekiranya isteri enggan mengikut suami walaupun tempat tinggal yang dipilih oleh suami selamat dan tidak memudaratkan, maka gugurlah kewajipan suami untuk memberikan nafkah.
Sebagai suami, pimpinlah keluarga dengan penuh amanah dan tanggungjawab.
Sumber: Berita Harian, Pejabat Mufti Wilayah Persekutuan & JAKIM


Bila Dah Kahwin, Suami WAJIB Utamakan Nafkah Kepada Isteri Atau Ibu Bapa Dahulu?

Menjadi tanggungjawab seorang lelaki yang belum berkahwin atau yang sudah bergelar suami, untuk membiasakan diri dengan pemberian nafkah kepada isteri serta anak-anak. Hal ini kerana, masih ramai dalam kalangan lelaki yang tidak tahu apa nafkah suami kepada isteri yang perlu diberikan dan apakah turutan nafkah yang betul?
Jadi, jangan pening-pening kerana berikut merupakan penjelasan dari Mufti WP mengenai turutan nafkah suami kepada isteri yang sepatutnya diambil perhatian oleh kaum lelaki.

Baca juga: “Nafkah Saya Macam Mana?”- Ini Apa Si Isteri Perlu Ambil Tahu Bila Suami Meninggal Dunia
NAFKAH SUAMI KEPADA ISTERI, TURUTAN PALING PENTING

Hal ini kerana, ramai yang mempersoalkan apabila sudah berkahwin, siapakah yang perlu diberi kepentingan dalam pemberian nafkah? Patut diberi keutamaan kepada isteri atau ibu bapa dahulu?

Assalamualaikum SS Dato’ Seri Mufti. Antara nafkah isteri dan nafkah ibu bapa kita, mana satukah yang lebih perlu diutamakan?
1. Dalam pemberian nafkah, seorang suami hendaklah mendahulukan isteri dan anak-anak dari orang lain (termasuk ibu-bapa). Turutan nafkah adalah seperti berikut:
a) Diri sendiri
b) Isteri
c) Anak
d) Bapa
e) Ibu
f) Cucu
g) Datuk
h) Saudara
i) Ahli-ahli keluarga berikutnya.
Turutan ini adalah berdasarkan hadis Rasulullah s.a.w. yang menegaskan;
ابْدَأْ بِنَفْسِكَ فَتَصَدَّقْ عَلَيْهَا ، فَإِنْ فَضَلَ شَيْءٌ فَلِأَهْلِكَ ، فَإِنْ فَضَلَ عَنْ أَهْلِكَ شَيْءٌ فَلِذِي قَرَابَتِكَ ، فَإِنْ فَضَلَ عَنْ ذِي قَرَابَتِكَ شَيْءٌ فَهَكَذَا وَهَكَذَا
 “Mulailah dengan diri kamu, bersedekahlah kepada diri kamu. Jika ada lebihan, maka untuk isteri kamu. Jika ada lebihan, maka untuk ahli keluarga kamu. Jika ada lebihan lagi, maka untuk begini dan begini; yakni untuk orang di hadapan kamu, di kanan dan kiri kamu”
(Riwayat Imam Muslim dan an-Nasai dari Jabir r.a.. al-Jami’ as-Saghier, hadis no. 46).
Berkata Imam an-Nawawi mengulas hadis ini; di antara kesimpulan dari hadis ini ialah; hendaklah pemberian nafkah dimulakan mengikut tertib yang tersebut (dalam hadis). (Syarah Soheh Muslim, juz 7, Kitab az-Zakah, bab al-Ibtida’ Fi an-Nafaqah Bin-Nafsi Tsumma Ahlihi Tsumma al-Qarabah).
NAFKAH WAJIB WALAUPUN ISTERI KAYA..

Perlu disebut juga di sini bahawa nafkah untuk isteri wajib diberikan oleh suami sekalipun isteri kaya dan berada. Suami yang gagal memberi nafkah sewajarnya kepada isterinya -mengikut kemampuannya- ia dianggap berhutang dengan isterinya kecualilah jika isteri menggugurkan haknya dengan kerelaannya sendiri. Begitu juga, isteri boleh menuntut fasakh di atas kegagalan suaminya memberi nafkah. Adapun nafkah kepada orang lain selain isteri, ia tidak wajib melainkan apabila memenuhi dua syarat;
a) Mereka adalah miskin, tidak memiliki harta dan tidak mempunyai sumber pendapatan. Jika mereka mempunyai harta atau memiliki sumber pendapatan sendiri, tidaklah wajib lagi ia menyara mereka. Namun digalakkan ia meneruskan pemberiannya kepada mereka untuk mengekal kasih sayang dan silaturrahim.
b) Ia mempunyai kemampuan untuk menanggung mereka; sama ada dengan hartanya atau dengan sumber pendapatannya. Kemampuan ini merangkumi kos saraan untuk diri sendiri dan isteri. Jika ada lebihan (setelah ditolak keperluan diri dan isteri), barulah ia wajib menyara ahli-ahli keluarga yang lain.
Merujuk kepada soalan di atas, tidak harus suami mengabaikan nafkah kepada isteri dan anak-anak dengan alasan ingin membantu ibu-bapa di kampung kerana menafkahi isteri dan anak-anak adalah wajib. Jika benar ibu-bapa memerlukan nafkah darinya, ia hendaklah menafkahi mereka tanpa mengabaikan isteri dan anak-anak. Itupun jika ia mampu menampung semua mereka. Jika tidak, hendaklah ia mendahulukan isteri dan anak-anak.
Wallahu a’lam. Rujukan;
1. Syarah Soheh Muslim, Imam an-Nawawi.
2. Manar as-Sabil, Ibnu Dhuyan
*Jadi, janganlah asyik lari apabila sebut mengenai nafkah. Nak menjaga diri sendiri pun memerlukan persediaan yang banyak, apatah lagi menjaga anak perempuan orang yang dijadikan isteri bukan?
Sumber: Mufti WP, Sahabat Mahkamah Syariah


Nah Alternatif Yang Lebih Asli & Eco-Friendly Bagi 5 Barang Ni! Baik Untuk Bumi Juga!

Anda mesti tak tahu kan yang sebenarnya banyak je benda yang anda boleh tukar untuk menjadikan bumi ni lebih bersih dan kurang sampah. Bukan sahaja memudahkan tapi sebenarnya lagi jimat tau sebab anda boleh guna balik beberapa kali!
Ini antara barang yang ada alternatif yang lebih eco-friendly. Antaranya ialah:

Guna mug stainless steel! Tak payah guna cawan pakai buang tu

Cawan pakai buang yang anda guna selalu tu mengambil masa sehingga berpuluh tahun untuk dilupuskan. Kalau sehari anda minum 2,3 kali, bayangkan kalau sebulan?

Adalah lebih baik kalau anda gunakan mug stainless steel eco-friendly ni! Lagi mudah anda terus je pakai mug anda kalau beli kopi tu.  Ada tempat anda boleh dapat potongan harga juga tau!
Beli baju Preloved daripada beli baju baru!

Baju preloved ni tak semestinya baju yang dah dipakai tau. Ramai yang jual balik baju yang mereka beli tapi tak pernah pakai atau rasa tak sesuai dengan mereka. Jadi anda akan dapat baju baru dengan harga yang lebih murah!
Bag bungkusan plastik kepada string bag atau mesh bag

Kalau selama ni untuk bawang atau sayur-sayuran yang nak ditimbang anda letak dalam beg plastik kan? Sekarang ada alternatif lain dimana anda boleh guna string bag ni!
Bila nak pergi beli barang basah tu bawa je, takdelah sampai guna banyak sangat plastik.
Kapas Muka (Facial Pads)

Asyik kena beli je kapas muka ni! Pakai satu tak cukup, kena pakai 2,3 kali! Ha lebih elok kalau anda tukar kepada kapas muka versi kain ni!
Ia menggunakan kain kapas yang lembut jadi muka anda tak sakit! Lagi best sebab lepas anda guna,anda boleh terus basuh dengan air atau boleh juga masuk je dalam mesin basuh. Senang dan jimat!
Cecair pencuci baju

Mesti anda pelik kan? Cecair pencuci eco-friendly tu macam mana? Kalau anda nak tahu, ada sesetengah pengeluar cecair pencuci menggunakan bahan dan juga botol yang boleh dikitar semula. Jangan risau sebab dekat Malaysia pun ada cecair pencuci macam ni!
Anda boleh cuba cecair pencuci Breeze baharu ini dengan 99% perlindungan daripada bakteria!

Kalau anda tak tahu nak beli dekat mana semua benda ni anda boleh mulakan dengan beli liquid detergent dari Breeze ni! Formulasi terbaru mereka yang berasaskan tumbuhan ni ada penambahan Triple Boost Technology tau!
Triple Boost Technology ni adalah untuk membersih dengan lebih pantas, anti bau busuk (Anti Malodor) dan juga bau yang lebih segar!
Bukan sahaja berasaskan tumbuhan tetapi cecair pencuci Breeze ni juga mempunyai bahan asli!
Botol pencuci Breeze ni boleh 100% dikitar semula!

Paling best, sebab botol cecair pencuci ni anda boleh kitar semula! Boleh la anda gunakan untuk kegunaan lain pulak kan? Nak potong jadikan pasu bunga ke atau lain-lain kraf, semua pun boleh.
Kalau taknak guna semula, anda boleh kitar semula jugak! Lagi mudah kan? Mana tahu hasil kitar semula anda tu botol tersebut boleh diolah untuk jadi barangan lain pula?
Ada beberapa pilihan yang anda boleh pilih ikut kesukaan anda!
Tapi dalam banyak-banyak tu, ini merupakan antara favourite ramai!
Untuk pembasuhan yang lebih power!

Cecair pencuci untuk penjagaan warna agar tidak kusam
Kredit foto: Zihasalleh
Untuk peminat bauan yang lebih mewah!

Breeze dengan bauan Comfort yang lebih menyegarkan!

Selain itu ada juga Breeze Anti-bacterial & Colour Protect , Goodbye Musty & Gentle on Skin yang anda boleh cuba!

Dah la banyak pilihan, anti bau busuk, bau wangi semerbak, boleh kitar semula pula tu. Memang lebih banyak sebab untuk memilih Breeze sebagai produk pilihan anda ni!
Pek Refill Breeze ni juga guna 80% kurang plastik!

Kalau anda nak beli pek refill pun boleh. Jangan risau ia masih lagi eco-friendly!
Pek refill Breeze ni menggunakan 80% kurang plastik, dan yang paling best, pek baru ni lagi besar jadi anda boleh jimat lebih kan? Sekarang ada promo tau, pek refill ni hanya RM17.50 je!
Anda juga boleh dapat baucar Shopee bernilai RM8 tau bila beli produk Breeze ni tau! Hanya klik lini NI dan isi butiran anda! Nak checkout nanti dah boleh guna.
Terhad kepada 600 orang pengguna dan anda boleh tebus dari 1 Ogos sehingga 31 Ogos 2021!
Dapatkan produk Breeze ni di kedai berhampiran atau di Shopee harini! Jangan lupa untuk kitar semula tau!